Macam Hasil Sentuhan Profesional Tapi Sebenarnya DIY Sendiri

Tiada yang salah mahupun betul dalam mendekor kediaman. Bagi setengah orang, tak suka gaya dekor yang anda persembahkan namun ada juga yang tetap memuji. Sebenarnya dalam mendekor ni sangat subjektif. Tapi yang paling penting adalah perancangan yang rapi. Kalau tak, beli lah mahal macam mana pun perabot dan aksesori, tetap nampak semak dan kurang sepadan. Sebab itu, ramai yang nak kan rumah cantik akan melantik perunding dan kontraktor untuk menzahirkan dekorasi kediaman yang diimpikan. Adakalanya memang sangat mudah untuk dilihat sama ada kediaman ini mendapat sentuhan pereka atau pun tidak.

Alhamdulillah suami saya sangat banyak membantu especially part wainscoting kami DIY sendiri. Dia juga minat untuk dekor dan mencantikkan kediaman kami. Tanpa bantuan beliau tak dapat saya menyiapkan seorang diri

Rumah adalah sebuah kediaman yang memerlukan keselesaan dan kepuasan pemilik jika tidak selesa dan bukan sebuah kediaman idaman pasti kita sendiri tidak akan suka untuk mendiami kediaman terebut.

Pasangan ini rajin dan memiliki minat yang cukup baik untuk menjadikan kediaman mereka sebuah rumah idaman. Bila membuat sendiri kepuasan itu akan hadir dalam diri kita sebagai pemilik.

Pernah tak jumpa serangga yang mempunyai kelongsong seperti kuaci tapi permukaannya bertektur pasir? serangga perosak ini bila tiba tempoh dewasanya akan bertukar menjadi kupu-kupu. Kelihatan menarik, namun serangga ini bahaya kepada anda.

Nama saintifiknya adalah Phereoeca Uterella atau lebih dikenali dengan nama kemitep. serangga ini dianggap bahaya disebabkan ia pemakan fabrik untuk meneruskan kehidupan. Sebab itu, kebiasanya serangga ini dijumpi di dalam almari atau timbunan pakaian lama. Untuk membentuk kepompom, serangga ini memerlukan debu, tanah atau pasir. adakalanya, kepomponya terbentuk dari kulit kayu yang lembut. Sebab itu, ia juga dikenali sebagai plaster bageorm.

Serangga ini memerlukan habitat yang lembab. Jenis fabrik yang menjadi ancaman utama untuk dimakan oleh serangga kecil ini adalah seperti sutera, fabrik berbulu dan adakalanya rambut manusia.

1. pastikan almari atau ruang simpanan baju anda tidak lembap
2. Jaga kebersihan rumah terutamanya dari longgokkan habuk dan barang-barnag yang tidak digunakan.
3. Pastikan pakaian betul-betul kering sebelum disimpan di dalam almari
Jika anda mengesan kehadiran kemitep, segera lakukan penyelenggaraan pada keseluruhan ruang dan musnahkan serangga yang dijumpai

Rumah teres kos rendah dulu-dulu saiznya sangat kecil antara 800-1300 kaki persegi sahaja. Namun kelebihannya masih terdapat pakir dan belakang lot yang masih luas. Sebab itu, bagi kebanyakkan pemilik rumah teres kos rendah terutamanya lot tengah akan membuat sambungan dari struktur sedia ada bagi mendapatkan ruang tambahan. Namun kebanyakkan kediaman yang dikunjungi IMPIANA, reka bentuk rumah teres kos rendah yang telah diubah suai kelihatan terlalu sarat dan sarat sehingga mengganggu sirkulasi udara di dalam kediaman.

Terbaca satu post di dalam laman sosial Thailand, IMPIANA kagun melihat ubah suai yang dilakukan terhadap lot teres tengah yang bersaiz kompak ini. Bijak menyusun ataur ruang dan pemilihan perabot yang tepat menjadikan kediaman ini bukan sahaja cantik malah luas dan rapi. Jadi bagi yang merancang nak beli rumah tapi tak ada bajet yang besar untuk dapatkan jenis landed ,  boleh cuba beli sub-sale rumah kos rendah dan makeover macam ni

Slime Dari Baking Soda, Alternatif Mudah Untuk Membersihkan Habuk. Bila sebut pasal slime, mesti anda ingat permainan kanak-kanak je kan? Sebenarnya, slime lebih dari mainan. Ia juga sebagai alternatif pembersih untuk membersihkan perkakas dan hiasan di rumah.

Yang lebih menarik, anda boleh hasilkan sendiri slime dengan menggunakan bahan dapur sahaja. Jangan beli tau, khuatir ada bahan yangtidak aman yang digunakan untuk membuat slime

Bahan-bahan:

Setengah senduk baking soda
1 sudu teh Cecair pencuci kanta lekap
4-6oz Gam cecair
Bekas untuk membancuh

Cara-cara:

Bancuh kan ke semua bahan di dalam bekas dan kacau sehingga menjadi pekat dan tidak melekat pada tangan

Slime yang terhasil boleh digunakan untuk membersih atau menghilangkan debu terutamanya di kawasan atau ruang yang sukar dicapai. Selain itu juga, ia sesuai digunakan untuk membersikan sisa makanan yang jatuh ke lantai

Yang paling best, ia selamat digunakan untuk apa juga permukaan termasuk lah untuk membersihkan peti sejuk, meja pulau dan sebagainya.

Dah guna air purifier, robot vakum pun masalah debu dalam bilik tidur masih tidak selesai. Untuk atasi maslah ini, anda perlukan 6 trik super hebat

Sebaiknya, ganti dan cuci sarung batal serta cadar yang menghampari katil anda seminggu sekali. Ia bukan sahaja dapat meamstikan tempat tidur anda sentiasa dalam keadaan bersih. Secara tidak langsung juga, ia dapat mengatasi masalah kehadiran tungau.

Semakin kurang permukaan perabot atau aksesori dalam bilik, risiko debu terperangkap dalam bilik pun berkurangan. Perlu ingat, aksesori kecil-kecil yang tak penting tu lah perangkap terbaik debu yang berterbangan dalam udara. Sekali dah singgah, jika tak dibersihakan permukaan aksesori tu boleh jadi tepu

3. PASTIKAN LANTAI SENTIASA BERSIH

Bukan sahaja lantai bersih dari debu, malah ape pun barang seperti tompokkan baju. Selain itu juga, anda harus rajin membersihkan lantai. Tak kira lah vakum, mop atau menyapu lebih-lebih lagi jika lantai bilik tidur anda ada hamparan permaidani

4. BERSIHKAN HABUK DENGAN KAIN MIKROFIBER

Membersihkan permukaan perabot dan aksesori di dalam bilik tidur dengan kain mikrofiber kering adalah kaedah pembersihan yang baik. Namun jika anda ingin membersihkan debu secara total, basahkan kain mikrofiber tersebut atau gunakan wet sheet

5. SIMPAN BARANG MENGGUNAKAN BEG KHAS

Beg, tudung atau apa sahaja aksesori pakaian yang disimpan secara terbuka, ia juga antara ruang berpotensi menjadi tempat perangkap habuk. Sebaiknya simpan di dalam beg khas. Secara tidak langsung, ia bukan sahaja dapat memastikan barang atau pakaian anda terhindar dari debu, malah dapat mengelak ia kelihatan kusam akibat debu yang betrampok lama

6. ELAK SIMPAN KASUT DALAM BILIK TIDUR

Elak simpan kasut yang telah dipakai di dalam bilik tidur. Ia bukan ashaja mengundang debu malah kotoran lain yang tidak kesat dimata.


‘Set Up’ Meja Kopi Macam ‘Pro’

Meja kopi merupakan salah satu komponen yang wajib ada di ruang tamu seiring tren gaya hidup sekarang. Jangan biarkan meja kopi anda hilang fungsi dan tarikannya. Jika meja mulai terlihat membosankan, sudah tiba masanya anda memberikan sentuhan baru pada penampilannya dengan menggunakan dekorasi yang sederhana macam profesional.

Untuk set up meja kopi, anda tidak memerlukan perbelanjaan yang banyak. Cukup sekadar ikut beberapa langkah ini.

Sebelum menghias meja dengan beraneka ragam hiasan, lebih baik anda menentukan terlebih dahulu apa tema warna yang akan anda gunakan. Apakah anda ingin menggunakan tema monokrom atau menggunakan aneka warna. Pilih warna yang serasi dengan mood anda.

Agar lebih menarik, susun beberapa botol minuman yang memiliki reka bentuk unik di meja dengan gelas-gelas kecil untuk pelengkapnya. Pilih rekaan gelas dan botol yang unik. Walaupun mini bar, anda tidak perlu menyimpan minuman berakohol. Anda boleh menghidang minuman seperti sirup dengan aneka rasa hingga softdrink. Jika anda merupakan pecinta kopi, pilih beberapa jenis kopi.

Alas meja bukan hanya digunakan untuk melindungi meja, malah motif yang ada pada alas meja boleh mempercantik meja anda. Dengan tambahan gelas-gelas kecil sebagai pelengkap, meja anda pasti akan terlihat semakin menarik. Gunakan alas meja yang sesuai dengan gaya yang anda dan mampu menjadikan ruangan anda semakin berkarakter.

Adakah hobi anda membaca buku atau mengumpul koleksi buku? Manfaatkan koleksi anda untuk hiasan dekorasi meja. Bila meja anda terbuat dari kaca, susun beberapa buku di bahagian bawah, susun buku di sisi meja, dengan sekejap penampilan meja boleh menjadi lebih berbeza.

Bila di rumah, tanaman memiliki peranan yang penting sebagai penghidup suasana, meja untuk mengopi pagi juga sama. Anda boleh menggabungkan peranan tanaman dan meja ini. Gunakan tanaman kecil contohnya seperti kaktus dengan karaktor yang indah di meja.

Meskipun kecil, tanaman kaktus mampu memberikan kesan segar dan minimalis di meja. Selain kaktus, anda boleh menghias dengan bunga segar di meja. Jadi, tidak susah kan untuk menghias meja kopi?

Bunga segar tahan lama, tip ini mampu panjangkan hayat flower cut. Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda.

Anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Cara Mengendalikan Cut Flower:

Walaupun sudah masuk tahun 2018, isu pembahagian harta di kalangan adik-beradik masih lagi hangat diperkatakan dan ianya seperti tiada penghujung. Merujuk kepada laporan Sinar Harian bertarikh 18 April 2018, seorang suri rumah berhadapan tuntutan ganti rugi berjumlah RM720,000 oleh lima adik-beradik kepadanya kerana didapati melakukan penipuan harta pusaka arwah bapa mereka.

Menurutnya, masalah yang dibangkitkan adalah tentang bahagian tanah pusaka geran kongsi yang semakin mengecil apabila penama asal meninggal dunia dan bahagiannya akan di turun milik kepada waris- waris mereka. Kesannya, di dalam geran tanah tersebut semakin banyak penama dan pada masa yang sama masing-masing akan memiliki bahagian yang semakin kecil saiznya.

Keadaan ini akan lebih menyukarkan proses untuk diurusniaga serta pembangunan tanah tersebut. Bahkan ianya mungkin tidak lagi praktikal untuk dibangunkan termasuklah untuk dibuat pecah bahagian. Isunya adalah berlaku ketidasetujuan diantara penama dalam perjanjian tersebut dan lebih menyukarkan keadaan jika ada yang tidak bersetuju untuk menjual bahagiannya. Akhirnya tanah tersebut terbiar begitu sahaja malahan lebih teruk lagi masing-masing buat tak tahu dan enggan bertanggungjawab.

1. Lantik seorang wakil kuasa (Power of Attorney – PA)

Lantik seorang wakil kuasa(PA) di kalangan penama tersebut yang boleh dipercayai yang akan dipertanggungjawabkan untuk menguruskan segala perkara berkaitan tanah tersebut.

Melalui cara ini semua penama akan tandatangan satu Surat Wakil Kuasa (PA) untuk memberi kuasa kepada wakil kuasa tadi untuk menguruskan urusan berkaitan tanah tersebut.

Pun begitu kuasa PA ini perlu diperhalusi dan dihadkan setakat mana yang perlu agar kuasa PA itu tidak terlalu luas sehingga menyebabkan beliau salah guna kuasa termasuklah memindahmilikkan tanah tersebut kepada dirinya sendiri.

2. Semua penama jual bahagian masing-masing

Semua penama jual bahagian masing-masing kepada seorang atau 2 orang penama yang berkemampuan serta banyak wang yang akan membeli bahagian- bahagian tanah tersebut.

Harga jualan sewajarnya mengikut harga pasaran semasa atau harga yang dipersetujui bersama.

Sekiranya PA telah ditandatangani, hanya penama yang membeli dan wakil kuasa sahaja yang akan tandatangan Perjanjian Jual Beli (SNP )dan Borang Pindah milik. Tak perlu lagi dapatkan tandatangan daripada semua penama. Pun begitu setiap penama wajar dimaklumkan sebelum proses jual beli dan pindah milik itu dilakukan.

Sewajarnya proses jual beli ini diuruskan melalui seorang peguam yang akan bertindak sebagai peguamcara urusan jual beli dan sebagai stakeholder untuk mengagih-ahihkan pembayaran harga jual beli kepada setiap penama mengikut bahagian masing-masing.

3. Tubuhkan koperasi atau syarikat anak beranak

Tubuhkan koperasi atau syarikat anak beranak di mana tanah tadi akan menjadi aset kepada syarikat atau koperasi tersebut.

Melalui cara ini setiap waris akan diberikan sijil saham mengikut bahagian masing-masing dan tanah tersebut akan dimajukan atau diusahakan dengan sesuatu aktiviti yang dapat menjana pendapatan kepada syarikat atau koperasi tersebut.

Setiap setahun sekali, hasil keuntungan perniagaan daripada tanah tersebut akan dibahagi-bahagikan kepada setiap penama mengikut bahagian saham masing-masing.

4. Majukan tanah tersebut sebagai projek perumahan

Boleh juga majukan tanah tersebut sebagai projek perumahan sama ada melalui syarikat atau koperasi adik beradik yang ditubuhkan tadi atau boleh Usaha sama (JV) dengan pemaju yang dipercayai.

Jika majukan sendiri, boleh serah balik tanah tadi kepada kerajaan dan mohon dikeluarkan geran individu yang berasingan dan seterusnya boleh bina rumah atas tanah-tanah tersebut untuk dijual.

Hasil jualan sama ada akan dibahagi-bahagikan mengikut bahagian masing-masing atau boleh dimasukkan sebagai pendapatan syarikat dan setiap penama akan dapat keuntungan setiap tahun hasil daripada pemajuan dan penjualan rumah tersebut.

Walaubagaimanapun, ini hanyalah sekadar cadangan sahaja. Ia mudah diperkatakan tetapi tidak mudah untuk dilaksanakan.

Perancangan yang teliti dan rapi serta sikap percaya satu sama lain dan saling jujur dan amanah di kalangan setiap penama dalam melaksanakan perancangan tersebut amatlah diperlukan.

Sifat ego dan tamak haruslah dibuang jauh-jauh. Jangan fikir untuk untung jangka masa pendek sahaja.

Yang penting, melalui cadangan ini masing-masing akan dapat keuntungan jangka masa panjang yang lebih besar dan berbaloi berbanding berbalah sesama sendiri  terhadap bahagian tanah yang sekangkang kera tersebut.

Tepuk dada, tanya iman. Nak buat atau tidak. Wallahuaklam.

Saluran outlet singki tersumbat, kebiasaanya orang akan cakap guna bahan kimia, garam, air panas dan pelbagai lagi. Tahu kah anda kaedah ini akan menyebabkan keadaan tersebut lebih teruk. Kerana, bahan yang menghalang aliran masih terperangkap di dalam saliran.

Kalau nak panggil plumber atau tukang paip, siap-siapkan sahajalah duitnya. Kalau plumber berlesan, harga boleh cecah RM 200-350. Sebenarnya, tak perlu peralatan rumit dan modal pun nak selesaikan masalah ini. Abang plumber dari youtube chenal Surihati Mr Plumber berkongsi trik mudah atasi masalah saliran singki yang tersumbat paling mudah dengan “0” kos. Jom tonton video yang disediakan


Panduan Beli Rumah Teres, Bakal Pembeli Jangan Pandang Remeh

Panduan beli rumah teres, bakal pembeli jangan pandang remeh. Sebelum mengambil keputusan untuk membeli rumah teres, ada beberapa perkara yang perlu anda ambil perhatian.

Jangan hanya terpengaruh dengan juru jual sahaja sebaliknya dapatkan info lengkap tentang rumah yang ingin dibeli. Paling penting, pastikan anda ‘turun padang’ melihat sendiri keadaan rumah yang ingin dibeli. Boleh juga bawa rakan yang ada pengalaman dalam selok belok sektor pembinaan.

1. Lihat orentasi matahari, jika dapat elakkan matahari petang mengadap bilik tidur utama kita. Panasnya luar biasa.

2. Cuba datang lihat lokasi rumah waktu pagi sekali, petang sekali. Jika sukar lihat arah petunjuk angin di lokasi tapak yang kita pilih.

3. Jika nak selesa sebaiknya cucur atap biar memanjang kehadapan rumah boleh halang cahaya, silau dan hujan pada rumah. Cucur atap pendek, kurang baik.

4. Jika dapat cari kawasan perumahan yang ada tangki air besar sendiri, air bukan dari saluran utama.

5. Sebaiknya pilih kediaman yang ada ketinggian siling lebih 10 kaki. Bila pasang kipas tidaklah terputus jari.

6. Sebaiknya kediaman yang ada 3 bilik 2 bilik air. Ada satu ruang utiliti lebih baik

7. Jika dapat dari pintu utama tak nampak ruang dapur kita. Ruang dapur ini ruang aurat bagi wanita, sebaiknya dibahagian belakang bukan depan rumah kita.

8. Semak juga kedudukan kiblat bagi kita yang beragama, takkan nak solat nanti menghadap kamar mandi. Kurang manis jadinya.

9. Bumbung yang baik bila hujan turun di belakang dan depan rumah kita bukan air hujan turun ditengah. (bumbung bentuk rama rama)

10. Pastikan atas tingkap ada bumbung atau coping agar hujang tak masuk dan silau kedalam rumah. Lagi panjang, lagi bagus.

11. Jika dapat bahan banggunan guna bata merah bukan bata simen.

12. Elakkan bumbung yang guna metaldec pada bumbung. Bumbung yang baik guna clay tiles dan ada insulation sebagai penebat haba.

13. Bagi rumah yang menghadap matahari atau bumbung pendek screen louvres membantu jika susunan betul dan berfungsi.

14. Jika ada duit lebih belilah corner lot, jika nak jual balik ianya laku keras.

15. Pastikan depan rumah kita lapang dan bukan jalan utama agar tak bahaya anak nak bermain. Jika depan padang lebih baik.

16. Elakkan unit dipersimpangan, sebelah janakuasa TNB atau depan kolam IWK.

17. Pilih kediaman yang warna cat luarannya terang. Bukan dari kelompok warna gelap. Semakin gelap warna rumah kita, semakin banyak haba matahari disimpan didalam dinding rumah kita.

18.Pilih pemaju yang ada pengalaman membina rumah dengan kualiti tinggi, menang award dan tiada masalah kualiti.

Kita tidak beli rumah setiap hari, bila beli dan tersilap nak menangis tak guna lagi.
Design yang baik itu sempurna, kita tak perlu renovasi dapur lagi, tambah owning lagi dan grill keliling rumah takut pencuri. Ia sempurna waktu kita dibeli.

Rotan merupakan metarial semulajadi yang boleh diperbaharui, tumbuh di kawasan tropika sekitar Afrika, Asia dan Australasia. Kerana sifat rotan yang ringan, tahan lama dan agak fleksibel, ia digunakan untuk pelbagai tujuan seperti dijadikan perabot, kraf tangan, dan juga bahan bangunan. Rotan menjadi sumber pilihan yang mendapat permintaan tinggi di Asia Selatan dan Asia Tenggara kerana ia lebih mudah dan cepat matang berbanding pokok untuk mendapatkan kayu.

Perabot dan aksesori rotan bukan sahaja kelihatan cantik malah ia juga tahan lama, jadi kebanyakan perabot rotan hanya memerlukan pembersihan dan penjagaan asas untuk mengekalkan kekuatan dan warna semulajadi nya. Ikuti langkah-langkah mudah berikut untuk menjaga perabot rotan anda agar kekal cantik seperti hari pertama anda membelinya. Selamat mencuba!

Langkah 1

Bersihkan permukaan perabot dengan kerap. Pembersihan mingguan atau bulanan adalah tempoh yang ideal bagi melindungi dan mencegah kerosakan serius. Bersihkan dengan pencuci pinggan mangkuk yang dicairkan sedikit dengan air. Alirkan air sabun dari atas menggunakan kain lembut dan kemudian lap permukaan perabot tanpa membasahkan kayu. Pastikan air masuk dan gosok ke dalam celah-celah dan alur dengan berus gigi atau berus kecil.

Langkah 2

Langkah 3

Jika terdapat kerosakan minor atau kotoran terpalit, cepat-cepat betulkan atau bersihkan. Gunakan bahan pencuci dan kain untuk gosok keluar kotoran sejurus selepas berlaku. Untuk kerosakan yang lebih serius seperti keretakan atau belahan, cuba rebuskan linseed oil untuk melembap semula bahagian tersebut.

Langkah 4

Adakan aktiviti pembersihan major sekurang-kurangnya sekali dalam setahun. Pembersihan menyeluruh boleh mengelak pengumpulan kotoran dan juga akan menghalang kerosakan yang lebih teruk. Gosok rotan dengan bahan pencuci, menggunakan lebih sedikit air daripada yang anda gunakan untuk pembersihan mingguan. Kemudian keringkan perabot rotan itu secepat mungkin, sama ada dengan menggunakan pengering rambut atau menjemurnya diluar. Akhir sekali, sapukan lapisan syelek atau lacquer sebagai pelindung perabot sementara menunggu sesi pembersihan seterusnya.

Langkah 5

Jangan lupa letakkan rubber stopper di bawah kaki perabot rotan anda. Ruang antara rotan dengan lantai itu akan mengelakkan kerosakan yang tidak diingini untuk jangka masa yang panjang.

Berbeza pula dengan pemilihan langsir untuk ruang dapur. Separuh orang lebih gemar gunakan langsir lama yang dah rosak kemudian dipotong pendek untuk dijadikan sebagai langsir dapur. Betul tak? sebenarnya, cara tersebut salah sama sekali terutamanya jika anda menggunakan langsir lama yang diperbuat daripada kain tebal.

Ruang dapur terdedah kepada kadar kelembapan dan pelbagai aroma terutama bagi anda yang rajin memasak. Sebab itu, kalau anda perasan, langsir didapur lebih mudah kelihatan kotor berbanding di ruang lain walaupun ia baru sahaja dicuci atau ditukar. Yang paling teruk, akan kelihatan bertahi lalat. Itu menunjukkan humidity di dapur anda tinggi.

Jadi, untuk memilih langsir yang bersesuaian untuk dapur anda, jadikan tip-tip ini sebagai panduan

1. Jangan guna langsir yang tebal
Ramai beranggapan guna langsir tebal untuk tujuan tahan lebih lama. Salah sama sekali. Langsir tebal lebih cepat dan banyak memerangkap kelembapan dan mudah berbau hapak atau busuk.

2. Pencahayaan semula jadi yang banyak
Ruang dapur memerlukan pencahayaan yang lebih. Selain penggunaan lampu yang banyak di malam hari, sebaiknya pastikan dapur anda menerima cahaya matahari terus disiang hari. Oleh itu, gunakan jenis kain langsir seperti day curtain atau langsir yang nipis

3. Pengudaraan yang baik
Selain itu juga, penggunaan kain langsir yang ringan atau nipis mampu memberi pengudaraan baik untuk dapur anda. Jadi, bau-bau masakan akan mudah keluar melalui tingkap.

4. Jenis material yang sesuai
Untuk dapur, anda digalakkan untuk memilih material kain langsir jenis lace, nylon atau kapas. Selain mudah dibuang habuk, Kotoran yang terperangkap pada langsir mudah dicuci.

5. Blind curtain
Blind curtain adalah antara jenis langsir dapur yang tahan lama dan mudah untuk dijaga. Namun, pastikan anda memilih jenis material yang digunakan harus betul. Impiana menyarankan anda untuk menggunakan blind curtain jenis matel atau kayu kerana ia lebih mudah untuk dicucui dan mempunyai sistem pengudaraan yang baik.

6. Cara pasang
Pastikan kondisi atau labuh langsir yang akan dipasang jauh daripada api. Jika tidak, ia boleh mendatangkan sebarang perkara yang tidak diingini seperti disambar api.

Pernahkah anda mendengar atau menggunakan lampu jenis kalimantang T5 & T8 di rumah anda. Jika anda ingin tahu sebenarnya terdapat dua jenis lampu kalimantang (Fluorescent Fitting) yang terdapat di pasaran dan sering digunakan secara meluas iaitu jenis T8 dan T5.

Lampu Kalimantang jenis T8 telah digunakan secara meluas terutama di premis kediaman sejak dari awal tahun 80-an. Cahaya yang dipancarkan pula ialah jenis cerah putih (daylight) atau kekuningan (warmlight).

Secara teknikalnya, lampu kalimantang jenis T5 adalah menggunakan ballast (choke) jenis elektronik dan lampu kalimantang jenis T8 pula menggunakan ballast (choke) jenis magnet (magnetic).

Walaubagaimanapun, kos lampu kalimantang jenis T5 adalah lebh mahal sekitar 25% sehingga 40% berbanding lampu kalimantang jenis T8 bergantung kepada jenis kualiti pembuatan dan pengeluar seperti Phillips, OSRAM, GEC dan sebagainya.

Perbezaan fizikal lampu T5 dan T8 ialah ianya lebih kecil kurus (slim) dan pastikan anda membaca label T5 atau T8 pada tiub lampu sebelum membelinya.

Oleh yang demikian, anda sebagai pengguna elektrik digallakkan untuk menggunakan lampu kalimantang dari jenis T5 bagi tujuan langkah-langkah penggunaan elektrik berhemah dan penjimatan penggunaan elektrik jangka panjang.


Tanpa Anda Sedar, 8 Perkara Ni Penyebab Utama Rumah Bersepah

Pernah tak anda rasa perbuatan atau perkara yang  anda selalu lakukan di rumah sebenarnya merosak dan menyerabutkan lagi keadaan rumah? Seperti contoh, anda mengantung terlalu banyak cermin di dalam rumah. Bila terlalu banyak cermin di dalam rumah, ia perlu sentiasa dibersihkan supaya sentiasa nampak cantik dan bersih. Bukan kah itu akan membazirkan masa kerana anda perlu peruntukkan satu tempoh masa yang lama untuk mebersihkannya?

Selain itu, terdapat banyak lagi perkara yang dilakukan tanpa sengaja atau anda sendiri tidak perasan yang menyebabkan kediaman anda kelihatan serabut dan tidak kemas. Di sini Impiana senaraikan 13 perkara dan lepas membaca artikel ini, periksa kediaman anda. Jika ada, lakukan perubahan segera.

1. Katil sofa

Perabot ini memang diakui banyak kegunaannya dan ianya bersifat dua dalam satu, katil digabungkan dengan sofa. Tetapi perasan tak, kalau kita sudah ada bilik tidur yang maha selesa, kenapa perlu kita bazirkan membeli katil sofa yang jauh lebih mahal daripada produk sofa yang lain. Mungkin jika rumah anda terbuka untuk ‘couchsurfing’ idea ini boleh diteruskan, kalau tidak, baik tukar sahaja katil sofa anda dengan sofa baru seperti L-shape sofa. Kan lagi molek begitu.

2) Terlalu banyak plastik

Selalunya kita pasti akan menyimpan beg plastik yang diterima sewaktu membeli barangan runcit. Tanpa kita sedari, kita sudah menggunakan terlalu banyak ruang untuk menguruskan beg plastik dengan alasan “mana tau, nanti boleh pakai”. Tanggapan ini salah sebenarnya. Daripada anda biarkan kabinet anda tersumbat dengan terlalu banyak plastik, apa kata anda ambil sedikit masa untuk melipat plastik ini menjadi saiz kecil dan simpankannya di dalam bekas khas. Jimat ruang, hati senang.

3) Lupa kotak yang mana satu

Terlalu banyak kotak juga amat memeritkan keadaan. Ini ditambah pula apabila anda lupa atau tidak ingat apakah isi kandungan kotak tersebut. Pembaziran masa itu pasti kerana anda tidak tahu secara spesifik di mana letaknya barangan yang ingin anda cari kerana terlupa. Anda boleh selesaikan isu ini dengan melabel kotak mengikut kadungan di dalam nya.

4) Cangkuk baju yang tidak terkira

Tahukah anda, terlalu banyak menggantung pakaian boleh mencacatkan pemandangan. Di pasaran terdapat banyak jualan cangkuk pakaian yang jika kita tidak kawal pembeliannya akan mengakibatkan anda berterusan menggantung pakaian. Keadaan ini membuatkan pemandangan dai dalam kediaman anda kelihatan semak.

5) Kasut bersepah di pintu masuk

Walaupun anda meletakkan kasut hanya di satu tempat sahaja iaitu di hadapan pintu masuk, pasti nanti anda akan rasa semak melihat segunung kasut yang berkumpul di hadapan pintu. Kalau kasut sahaja tidak mengapa, tidak masuk lagi isu aroma busuk dari kasut. Apakata anda dapatkan almari khas buat sepatu kesayangan anda malahan setiap kali anda membuka kasut, letakkan satu uncang teh dalam kasut agar ianya boleh menyerap segala bau busuk dan kasut anda akan berbau segar pada kesokkan harinya.

6)  Terlalu banyak cermin besar di dalam bilik tidur

Jika bilik tidur anda mempunyai ruangan almari baju yang besar sehingga boleh menempatkan tiga sliding door, elakkan untuk memasang cermin sebesar alam pada ketiga-tiga pintu tersebut melainkan anda terlalu rajin untuk mengelapnya dan ditambah pula dengan sinaran matahari yang menyuluh terang ke dalam bilik sehingga habuk jelas kelihatan di cermin.

7) Penyangkut baju dawai

Ya, hanger dawai jauh lebih murah daripada hanger kayu yang tebal. tetapi tahukah anda hanger dawai cepat patah dan hanya boleh menggantung baju yang nipis sahaja. Takkan baju sahaja yang perlu digantung, seluar jeans, baju panas, takkan nak kena lipat. Tidak ada salahnya untuk berbelanja lebih dalam memastikan pakaian anda kemas dengan hanger kayu yang keras dan tahan lama.

8) Karpet yang terlalu besar di kediaman

Seperti kita semua tahu, tanpa pengudaraan yang baik, karpet merupakan span kepada habuk yang berterbangan di udara. Belum lagi jika kanak-kanak tidak sengaja menumpahkan air berperisa ke atas karpet mahal anda. Nak mencucinya sahaja sudah cukup perit. Minta simpang la.

Peralatan Elektrik

Alatan yang menggunakan tenaga elektrik boleh membahayakan jika tidak digunakan dengan betul. Ikut tips yang telah IMPIANA senaraikan untuk mengelakkan kemalangan apabila menggunakan alat-alat ini:

Pisau dan Alatan Tajam

Adalah amat penting bagi pemilik untuk memberikan penjagaan yang rapi dan baik selain mengetahui cara betul pengunaan semua alatan didapur. Semua objek tajam seperti pisau, gunting dapur, pembuka tin dan lain-lain harus disimpan di tempat jauh dari capaian kanak-kanak. Apabila memotong daging atau sayur-sayuran, pastikan anda menggunakan papan pemotong yang kukuh. Bagi mengelakkannya dari bergerak-gerak, lapikkan kain dibawah papan pemotong tersebut. Semua peralatan perlu diletakkan dalam jangkauan anda. Elakkan menyimpan perkakas dapur di dalam almari yang tinggi kerana ia membahayakan dan boleh jatuh pada bila-bila masa.

Span dan Kain Buruk

Semua orang mempunyai span dapur untuk mencuci pinggan mangkuk. Tetapi adakah anda tahu bahawa span dapur yang lembab atau basah merupakan ‘magnet’ pertumbuhan bakteria? Anda juga mungkin mempunyai kain untuk mengelap tangan selepas membilas sayur-sayuran. Kain ini biasanya hanya akan dibilas dan dibiarkan kering. Malangnya, kaedah ini tidak digalakkan kerana bakteria berbahaya boleh membiak dengan cepat. Salah satu kaedah untuk membasmi kuman di span anda adalah dengan merendamnya dalam semangkuk air panas mendidih. Satu lagi cara yang boleh anda lakukan ialah dengan merendam span atau kain dalam larutan peluntur. Kemudian, keringkan span secepat yang mungkin bagi mengelakkan pertumbuhan bakteria baru.

Papan Pemotong

Sesetengah orang lebih suka menggunakan gunting dapur apabila memotong sayur-sayuran atau menyiang ayam. Walau bagaimanapun, ada juga yang lebih selesa menggunakan papan pemotong dan pisau dapur. Pastikan anda mempunyai papan pemotong yang berasingan untuk daging mentah dan sayur-sayuran. Ini adalah penting dari segi kebersihan. Untuk membasmi kuman dari papan pemotong, gunakan cuka atau cecair peluntur.

Tong Gas

Sebahagian besar dari kita lebih suka untuk memasak dengan periuk gas kerana api lebih kuat dan lebih mudah dikawal. Tetapi jika tidak mengikuti prosedur keselamatan yang betul, risiko kebakaran gas adalah tinggi. Antara tips keselamatan untuk gas memasak adalah ;

Jangan lupa praktikkan langkah praktikal dan mudah ini bagi menjamin keselamatan dapur disamping sama-sama mendidik ahli keluarga anda tentang kepentingan menjaga keselamatan di dapur.

Selalu kita baca dan dengar tentang kanak-kanak cedera di dalam katil tidur/cot disebabkan terjatuh, tersangkut, terhantuk dan pelbagai lagi ‘ter’ yang kita tidak dapat bayangkan kalau ia terjadi kepada anak kita sendiri. Memang benar malang tidak berbau, kalau nak jadi, memang terjadi tiada siapa yang dapat menghalang. Oleh itu, alternatifnya adalah untuk mencegah di peringkat awal iaitu dalam situasi ini adalah pemilihan katil tidur yang selesa, sesuai, selamat dan praktikal untuk anak-anak kita.

Disebabkan itu, IMPIANA ingin membantu anda membuat pilihan yang tepat ketika membeli katil demi keselesaan dan keselamatan anak-anak anda ketika sedang lena dibuai mimpi.

Bawa anak anda untuk mencuba katil dan tilam

Semasa anda melakukan survey katil, pastikan anda membawa bersama anak anda untuk mencuba katil dan tilam yang dijual. Walaupun di zaman moden ini sudah banyak dijual secara online, adalah lebih baik untuk anda pergi ke pusat jualan dan biarkan anak mencubanya.

Cari katil yang mempunyai ciri keselamatan yang tinggi

Tidak dinafikan, untuk membeli katil sebegini, anda kena berbelanja lebih, tetapi disini kita membicarakan tentang keselamatan anak kita yang dalam fasa membesar dan tidak dapat kita bayangkan apa yang akan berlaku sebaik sahaja mereka masuk ke kamar tidur. Elakkan katil yang tinggi. Ini untuk memudahkan anak anda bangun dan tidur dengan mudah serta mengurangkan kadar kecederaan incase anak anda terjatuh dari katil.

Pilih katil kanak-kanak yang diperbuat daripada solid wood

Katil sebegini nampak kukuh dan kuat serta berupaya menampung berat anak anda ketika mereka bermain. Jika anda ingin membeli katil kerangka besi, periksa dengan teliti pemasangan skru dan peralatan lain. Ini adalah untuk memastikan katil tidak bergoyang serta runtuh semasa anak anda ingin  memanjat naik ke atas katilnya.

Beli katil dengan kerangka yang selamat

Konteksnya adalah untuk membeli design katil yang bahagian hujungnya tidak tajam. Ini termasuklah  material yang diperbuat daripada kayu atau besi. Ini untuk mengelakkan anak anda daripada terhantuk sehingga boleh mengakibatkan kecederaan.

Elakkan aksesori dalam katil yang berbahaya

Tahukah anda terdapat kes ada bayi yang mati dalam katil sendiri? Ya, ada.

Ini kerana aksesori tambahan seperti kusyen serta mainan lembut yang berbahaya. Elakkan terlalu penuhkan katil bayi dengan aksesori serta mainan yang boleh mengakibatkan bayi lemas secara tidak sengaja ketika bermain.

Elak guna cat yang ada VOC

Bilik tidur anak anda mestilah bebas daripada cat yang mempunyai kadar Volatile Organic Compounds (VOC) yang rendah atau lebih baik tiada langsung. Ini kerana cat sebegini mempunyai cecair kimia yang tidak baik untuk sistem pernafasan kita. Kalau tidak elok untuk golongan dewasa, bagaimana nasib anak kita yang masih lagi baru dilahirkan di dunia?

Amalkan langkah keselamatan

Sentiasa pastikan keselamatan persekitaran bilik anak anda terjamin dan bebas daripada faktor-faktor yang boleh menyebabkan anak anda tergugat kesihatannya. Ingat, anak anda adalah amanah dari yang Maha Esa.

Pernah tak anda terfikir kebaikan besi magnet sehinggakan anda belanja sedikit wang untuk gunakan di dalam rumah dan bantu urusan seharian anda di dalam rumah. Ianya amat praktikal di setiap ruang rumah anda.

IMPIANA bantu anda bagaimana nak guna bar magnet dengan selamat dan praktikal.

1) Gantung pisau memasak di dapur

Jika sudah rosak atau hilang rak simpanan pisau, apa kata lekatkan pisau memasak anda di ruangan dapur yang dekat dengan singki serta dapur memasak. Gunakan bar magnet untuk gantung pisau memasak, ianya amat praktikal dan memudahkan tugas memasak anda. Akan tetapi, pastikan tempat anda gantung pisau dan bar magnet jauh daripada kanak-kanak dan hanya mudah dicapai oleh orang dewasa sahaja.

2) Depot simpanan peralatan bertukang/DIY

Bar magnet juga berupaya untuk memegang peralatan pertukangan anda. Ia juga merupakan solusi bijak kepada simpanan dalam toolbox yang kadangkala boleh membuatkan barang anda rosak sebab bertimbun dengan peralatan yang lain. Teknik susunannya anda boleh rujuk gambar di bawah ini.

3) Susun peralatan kosmetik

Di meja solek juga bar magnet boleh membantu anda. Susunkan secara teratur segala peralatan penjagaan wajah anda di bar magnet. Jika dahulu anda guna masa yang banyak untuk cari semula segala pin rambut, twizzer, pengetip kuku dan pelbagai lagi. Mungkin sudah tiba masa untuk guna magnet sebagai tempat gantung dan jimat masa mencari.

4) Gantung bekas rempah

Tahukah anda bekas simpanan rempah ratus banyak ambil ruang simpanan pantri di dapur? Alternatifnya adalah gantung secara menegak segala bahan rempah yang disimpan dalam balang kecil di atas bar magnet. Konsepnya sama seperti lekatkan pisau di dapur, jika pisau boleh, balang mini rempah ratus pun boleh juga.

5) Post-it-Note di Peti Sejuk

Peti sejuk merupakan tempat terbaik untuk anda tinggalkan pesanan untuk ahli rumah yang lain. Kalau di rumah sewa, selalu akan ada pesanan bayar sewa rumah dari ketua rumah, lain pula kisahnya jika di rumah keluarga, kaum ibu selalu tinggalkan pesanan seperti ‘keluarkan ayam dari peti sejuk beku’ untuk lembutkan ayam bila ibu pulang dari kerja. Semuanya terjadi dengan penggunaan magnet sebagai bahan pelekat untuk anda gantung mesej yang ditulis atas kertas di peti sejuk.


Modal RM 6.00, Makeover Meja Lama Dengan Menggunkan Pelekat Viral

Kebiasaanya, pelekat corakjubin oriantal yang viral ini dijadikan sebagai kemasan pada dinding atau backsplas. Sebenarnya, ada banyak lagi. Tapi, tak bermaksud penggunaanya hanya di situ sahaja. ia di olah menjadi pelbagai keperluan lain seperti pada almari dan meja. Tak susah pun. Seperti diy hack meja ikea yang di lakukan oleh Impiana. hanya dengan modal RM 6, meja yang nampak kusam tampil lebih menarik dengan menggunkan pelekat viral ini

Bahan-bahan:

3 keping pelekat tile
Gunting
Pisau
Pita pengukur/pembaris pangang
pen

Cara-cara:

1. Garis keempat-empat sudut untuk mendapatkan titik tengah meja.

2. Mulakan melekat pelekat jubin dari bahagian titik tengah yang telah ditetapkan
3. Sususun sehingga penuh meja

4. Pada bahagian tepi, pelakt perlu di tampal terlebih dahulu sebelum di potong bagi mengelak masalah potongan atau saiz yang tidak bersesuaian

Setiap kolam sama ada ia hanya sebagai hiasan atau pun menjadi kolam ikan mempunyai masalah yang sama iaitu kualiti air. Kualiti air adalah antara faktor utama terhadap keseluruhan ekosistem yang terbentuk di dalam kolam. Kalau airnya keruh dan mempunyai kotoran, bukan sekadar tak sedap mata memandang malah mengancam habitat hidup akuatik yang mendiami nya.

Oleh itu, Untuk pastikan air kolam sentiasa dalam keadaan bersih sistem tapisan perlu diambil berat. Terdapat pelbagai rekaan sistem tapisan kolam di pasaran. Sama ada yang mahal dan murah. Setiap satunya fungsi adalah sama cuma kekerapan penyelenggaraan dan kualiti air yang dihasilkan menjadi perbezaan.

Tapi kali ini, LAMAN Impiana nak ajak anda untuk cuba membina sendiri sistem tapisan di dalam pasu. Berbanding menggunakan kotak atau tong khas yang berwarna hitam , adalah lebih baik gunakan pasu supaya ia kelihatan lebih menarik dan tak adalah nampak sangat macam penapis kolam.

Bahan-bahan:

Pasu plastik berukuran 47cm
25mm flexible hose
Penapis plastik (ikut saiz lantai pasu)
Span atau scrubbies secukupnya
1 biji 40mm U-bend kit paip
1 biji 40mm shower drain
1 biji 25mm double-end penyambung paip
3 biji 22mm penyambung paip “L”
1 biji 40mm tank overflow outlet
2 biji 22mm penyambung paip “T”
1 biji 22mm paip inlet tangki
4 batang 18-30mm metal screw-adjust
1 batang paip PVC 22mm x 2 meter
1 peket Bacteria culture untuk kolam
Gam untuk mencantumkan setiap sambunggan

Cara-cara:
1. Dengan menggunakan drill, tebuk lubang pada bahagian lantai pasu untuk pasangkan shower drain

2. Tebuk 2 lubang di kanan dan kiri dinding pasu yang akan berfungsi sebagai inlet dan outlet dan pasang kaki paip untuk kedua-dua kegunaan ini tadi.Untuk outlet, gunakan 40mm tank overflow untuk mendapatkan kelancaran air yang baik.

3. Cantumkan P-Trap pada shower drain dan diikuti dengan U-bend kit seperti dalam gambar. Bahagian ini akan berfungsi sebagai overflow.

4. Bagi mengatasi paip sambungan dari U-bend kit patah atau rosak apabila menerima tekanan air, letakkan klip sebagai sokongan yang disambungkan pada dinding pasu.

5. Bahagian dalam pasu, susun peyambung “T” dan “L” untuk mendapatkan ukuran paip yang diperlukan seperti di dalam gambar dan cantumkan

6. Tebuk sedikit lubang pada penapis sebagai laluan paip.

7. Masukkan paip “T” yang telah disambung pada lubang penapis yang telah disediakan dan letakkan paip panjang.

8. Ukur ketinggian paip panjang tadi yang diperlukan untuk menyambungkan bahagian “T” tadi dengan outlet yang telah di letakkan pada dinding pasu.

9. Sambungkan paip yang di potongkan tadi dengan outlet menggunkan penyambung sesiku atau “L”

10. Susun Span atau scrubbies memenuhi ruang pasu dan pasu anda sedia untuk disambungkan atau dipasang pada elemen air.

Ini adalah keadaan overflow. jika air berlebihan di dalam tangki ia akan keluar. Untuk tugas-tugas penyelenggaraan, paip overflow ini perlu di turunkan.

Sumber: http://www.prior-it.co.uk/

Masa ekonomi tak berapa nak baik ni, DIY adalah pilihan terbaik dalam berjimat. Tak kira laha apa pun benda dan perkara termasuklah buat perabut sendiri, baju sendiri, karpet sendiri dan sebagainya. Nak-nak menjelang raya ni, Bila ahli keluarga dah semakin membesar dan bertambah, lebih banyak peruntukkan yang perlu dipersiapkan. Jadi, selagi apa yang boleh di jimat, kita wajib jimat.

Antara persediaan raya yang boleh di jimatkan adalah langsir. Kalau nak beli langsir eyelet di kedai yang dah siap, mahu harganya makan beratus juga. Apa kata kita DIY je sendiri. Kalau pergi kedai-kedai kain, anda boleh nampak banyak je kain langsir yang berkualiti dan catik di jual pada harga bawah RM 10. Kalau rajin mencari dan beli mase sale, lagi murah anda boleh dapat. Kalau tak tahu berapa panjang kain yang perlu di beli dan apa barangan lain yang diperlukan untuk siapkan langsir raya, anda boleh tanya terus dekat orang kedai tu.

Cuma pastikan apa jenis tingkap anda, berapa keping daun tingkap dan kalau sliding door, kenalpasti berapa keping sliding door anda. Nanti pandai lah orang kedai tu potongkan. Lebih mudah, mintak tolong orang kedai tu potong siap-siap kain langsir untuk setiap tingkap. Balik tinggal jahit je.

Ukuran sebenar langsir + lipatan atas + kelim bawah.

Lipatan atas :
5 inci (1inci utk jahitan tape + 4 inci utk lipatan tape. ikut size tape, sy guna tape 4inci)

Kelim bawah :
4inci ++ (sy guna 8inci sbb sy buat lipatan 4inci 2kali. Blh jg ambil 5 inci mcm lipatan atas)

Contoh : 105 inci + 5 inci + 8 inci.
Total panjang/labuh kain diperlukan bersamaan 118 inci.

**utk yg buat cantuman kain (seperti contoh gambar). Jahit setiap 2 keping jadikan satu terlebih dahulu.

1. Jahit tape & lebihkan 1 inci pada kain.
2. Tape yg telah dijahit. Lipat ke dalam 2 kali. Tape diatas bersize 4inci.
3. Selepas lipat ke dalam 2 kali. Iron & jahit.
4. Untuk kelim bahagian tepi kiri dan kanan. Lipat ke dalam 2 kali 1inci. Iron dan jahit sehingga hujung kain.
5. Siap jahit tape & kelim tepi.
6. Utk kelim bahagian bwh. Lipat kelim 4inci, iron & jahit.
7. Jarak 1.5 inci dr kiri & kanan dan tandakan lubang. Satu keping kain bidang 60 bersamaan 8 lubang ring. (Sy guna 1.5 keping kain bidang 60 bersamaan 12 lubang ring)
8. Tandakan jarak yg sama bg setiap lubang & tebuk menggunakan gunting atau puncher.
9. Masukkan ring kedalam lubang dan tekap ring kedua2 belah.

DAH SIAP!

Mesin basuh air perlahan? Masalah ini kebiasaanya berlaku pada mesin basuh yang dah berusia. Tapi tak mustahil juga bagi yang baru. Walaupun dah bukak tap air maksimum, air yang masuk ke dalam mesin basuh masih perlahan. Kalau dah perlahan, lambat penuh dan lambat lah selesai mencuci. Apa yang perlu anda lakukan?

1. Tutup saliran air ke mesin basuh dan bekalan elektrik.

2. Cabutkan hos saliran air pada mesin basuh

3. Cabutkan penapis air pada soket hos. Untuk lebih mudah, gunakan playar tirus. jangan cungkil nanti koyak

4. Kebiasaanya, air tak boleh masuk di sebabkan penapis soket ni dah tersumbat dengan kotoran. Bersihkan dan pasangkan semula. Jika penapis bersih, tapi air masih perahan masuk ke mesin. Boleh ke langkah seterusnya.

5. Buka skru penutup panel bahagian inlet mesin basuh

6. Cabutkan soket elektrik pada water valve. Lain mesin basuh, mungkin lain bentuk valvenya terutama jenis front load. Untuk mesin basuh LG dan Toshiba, bentuk valve sama macam ni.

7. Ini lah bentuk water valve mesin basuh. Komponen ini tidak di skru atau lekat pada badan mesin. Jadi boleh tarik keluar terus

8. Buka skru yang menyambungkan valve dan kotak ai

10. Pasang kan semula semua bahagian seperti asal. SIAP!

Kalau nak upah orang untuk buat, harganya dekat RM 200 ni


BMS Pegang Malaysia Book of Records, Bilik Pameran Jubin Dan “Sanitary Wares”

Jubin BMS Sdn. Bhd sebuah syarikat pembekal dan penjual jubin dan kelengkapan kebersiahan “sanitary ware”, baru-baru ini telah menerima anugerah bilik pameran jubin & barang kebersihan terbesar Malaysia Dari Malaysia Book of Record. Syarikat yang ditubuhkan pada 1990 ini baru sahaja menyambut ulang tahun ke-30 tahun lepas.

Acara penerimaan anugerah secara rasmi telah diadakan pada 8 April 2021 yang turt disaksikan oleh oleh Ahli Majlis Mesyuarat Kerajaan Negeri Johor bagi Perpaduan, Perdagangan dan Hal Ehwal Pengguna, Dr. Chong Fat Full.

Kompleks pameran yang berpusat di Tebrau 3 ini mempunyai keluasan lantai kira-kira 70, 000 kaki persegi denagn menggabungkan bilik pameran lama dan baru. Kompleks pameran yang baru mempunyai 3 aras dan menghimpunkan kesemua produk dari harga mampu milik hinggalah premium. Menjadikan komleks terbesar ini lebih terancang, setiap aras mempunyai fungsinya yang tersendiri.

Untuk Aras satu, ia menempakan ruang pameran kemasan jubin dan marmar asli yang diberi nama (Galeri Stone & Surface). Manakala bagi aras 2 pula menghimpunkan Galeri Bath & Wellness yang mengandungi koleksi barang kebersihan. Untuk tingkat yang paling atas, ia merupakan Dewan Serbaguna BMS.

Untuk kemudahan pelanggan, Jubin BMS Sdn. Bhd. turut menyediakan perkhidamatan tempahan potongan khas mengikut saiz keperluan pelanggan, perkhidmatan rekaan dalaman secara maya dan ruang perbincangan untuk pelanggan yang inginkan perincian perkhidmatan

Akhirnya, masa yang dinanti-nantikan oleh orang ramai sepanjang tahun bagi mendapatkan tawaran hebat sempena perayaan Krismas kini telah pun menjelang tiba.

Platform aplikasi penghantar makanan terkemuka tanah air, foodpanda ini telah bersedia untuk ‘Menyebarkan Keriangan Seperti Panda’ dan meraikan musim perayaan dengan pelbagai tawaran menarik bersama foodpanda yang pasti akan seribu kegembiraan kepada penggunanya sempena sambutan perayaan Krismas tahun ini.

Pengarah Urusan foodpanda Malaysia, Sayantan Das ketika mengulas mengenai tawaran foodpanda pada musim Krismas kali ini berkata, “Falsafah ‘Hidup Gaya Panda’ berteraskan kepada bagaimana pengguna kami boleh membuat persiapan Krismas dengan tenang, kerana foodpanda akan memenuhi segala keperluan perayaan anda.

“Sama ada pengguna memerlukan hidangan yang lengkap, bahan masakan, mahupun barangan perhiasan rumah, foodpanda berhasrat untuk membolehkan anda menikmati musim perayaan ini tanpa perlu bersusah payah dan bersesak-sesak membeli-belah untuk Krismas.

“Kami dan rakan-rakan kongsi kami sememangnya berasa sangat gembira kerana dapat membawakan pelbagai pilihan yang menarik untuk rakyat Malaysia,” katanya lagi.

Bagi mereka yang meraikan sambutan perayaan Krismas, makanan adalah sama pentingnya dengan pengalaman saling bertukar hadiah.

Tahun ini, daripada bersusah payah memasak di dapur, nikmati kemudahan foodpanda dan luangkan lebih banyak masa berharga dengan orang yang tersayang dengan memilih vendor dine-in foodpanda, yang menyediakan pelbagai pilihan hebat untuk sebarang majlis sambutan perayaan. Antaranya:

Sambutan perayaan tahun ini pasti bertambah meriah dengan hidangan makanan bertemakan Krismas! Sempena musim perayaan ini, foodpanda ingin Menyebarkan Kegembiraan Seperti Panda, dan menghadiahkan pengguna dengan potongan sebanyak 40% bagi pesanan minimum RM25.00. Untuk menebus diskaun tersebut, gunakan kod: PESTAPANDA.

Selain itu, foodpanda juga sentiasa mahu memastikan ada sesuatu yang menarik untuk dimiliki oleh setiap orang khusunya buat si kecil yang berada di rumah, apa kata kalau kita menghadiahkan mereka keajaiban Krismas dengan kelengkapan set mainan jenama LEGO Malaysia? Bawakan kegembiraan dan keriangan ke dalam musim perayaan ini, dan benarkan mereka bermain dan belajar pada masa yang sama.

Baru-baru ini, tular di laman media sosial apabila seorang individu meluahkan rasa kesal berhubung tindakan penyewa rumah di kediamannya yang sudah tiga bulan tidak membayar sewa.

Tambahan pula, menerusi perkongsian pemilik rumah tersebut turut memaparkan beberapa keping foto tangkap layar bersama penyewa berkenaan yang dilihat telah menggunakan ayat-ayat berunsur keagamaan bagi menegakkan hak sebagai penyewa rumah.

Lantas, perkongsian tersebut telah mendapat perhatian dan reaksi pelbagai daripada orang ramai.

Dalam pada itu, pakar kewangan dan hartanah, Encik Azizul Azli Ahmad menerusi akaun media sosial Facebook miliknya ada memberikan pendapat berhubung perkara tersebut.

Selain menyifatkan tindakan yang dilakukan oleh penyewa berkenaan adalah sangat tidak wajar, pakar kewangan itu menasihati kepada semua pemilik rumah untuk semak semula surat perjanjian antara penyewa dan pemilik kediaman.

Jika jelas penyewa telah melanggar perjanjian, pemilik rumah disarankan untuk memberi notis kepada penyewa untuk keluar daripada kediaman tersebut dengan segera.

HUJAH AGAMA TAK BAYAR SEWA?

1. Tuan rumah juga ada hak sebagai tuan rumah. Jangan persoalkan hak orang lain.

2. Jangan guna agama untuk justifikasi kesalahan kita. Tak bayar sewa juga menzalimi tuan rumah.

3. Semak perjanjian kediaman, jika jelas langgar perjanjian. Bagi notis minta keluar sahaja.

Tin kalau kuat bunyi biasanya tin kosong saja nie. Pandai cakap belum tentu bijak laksana.

Sumber: Facebook Azizul Azli Ahmad

Selasa, 26 April 2022, Cantoria (Almera) – Generasi baharu mahukan dunia yang lebih mampan dan cara hidup yang lebih berperikemanusiaan. Beginilah cara Cosentino melihatnya, dan ia telah mengubah sepenuhnya Silestone® melalui pembangunan teknologi HybriQ® dan HybriQ+® proprietarinya. Sama seperti ia merevolusikan ruang dapur lebih 30 tahun yang lalu dengan komitmennya terhadap warna, reka bentuk dan prestasi yang tiada tandingannya, jenama itu kini menerajui ke arah kemampanan dalam ruang yang telah menjadi pusat tumpuan kediaman kami.

Silestone® oleh Cosentino melancarkan kempennya yang paling relevan dalam beberapa tahun kebelakangan ini di bawah pendekatan ini dan dengan kuasa menjadi jenama terkemuka dunia bagi permukaan dapur dan permukaan selama tiga dekad. “Changing The World From The Kitchen” meraikan bagaimana jenama itu telah berkembang melalui inovasi kemampanan yang menerajui industri dan merupakan kempen khusus pertama sejak penjenamaan semulanya pada 2021.

Jenama global memerlukan dunia yang lebih mampan, mesra alam dan kemanusiaan untuk kita semua dengan menggunakan contoh HybriQ® dan HybriQ+®, gabungan ketara antara inovasi dan kemampanan. Kempen itu membayangkan dapur sebagai tapak revolusi hebat seterusnya yang akan mengubah dunia. Inovasi yang mengganggu, seperti HybriQ®, untuk mencetuskan pergerakan ke arah perubahan yang mesti dikongsi bersama. Menyedari dan komited, bermula di rumah kita dengan perubahan kecil yang, apabila digabungkan, menghasilkan revolusi besar.

“Dengan HybriQ+®, kami sekali lagi akan menerajui industri kami dan menunjukkan contoh yang baik.” Kami melakukan sesuatu yang lebih baik dan berbeza dengan harapan menjadikannya perkara biasa. Komitmen terhadap kemampanan ini membolehkan kami menghantar mesej transformasi kepada pelanggan, kolaborator, penentu dan, sudah tentu, pengguna akhir kami. “Perubahan untuk membina dunia yang kami inginkan, untuk menyediakan penyelesaian kepada isu masa depan, dan itu mempunyai pusatnya di ruang dapur,” kata Damián Granados, Naib Presiden Pemasaran Global Kumpulan Cosentino.

“Changing The World From The Kitchen” debut dalam kempen digital dengan tiga versi spot (59″, 40″, dan 30″) yang akan diedarkan dan disetempatkan di 21 negara, dengan jumlah 385 buah dalam semua format. Kempen ini akan tertumpu terutamanya pada media sosial, dengan penekanan khusus pada Instagram, walaupun ia akan disiarkan di televisyen di beberapa negara. Pasukan pemasaran Cosentino, agensi Wünderman-Thompson, dan penerbit Fight Films bekerjasama serta-merta, yang diarahkan oleh Ida Cuéllar.

Teknologi Silestoneinnovative ® HybriQ+® mewakili komposisi produk dan kaedah pengilangan yang sepenuhnya baharu, dengan proses pembuatan mampan yang baru diperkenalkan yang menggunakan 99 peratus air guna semula, 100 peratus tenaga elektrik boleh diperbaharui, sifar sisa air, dan sekurang-kurangnya 20 peratus bahan mentah kitar semula.

Kemampanan wujud bersama dengan keindahan unik dan sifat tiada tandingan Silestone® yang sentiasa menentukan jenama dengan HybriQ+®. Silestone® baharu mengekalkan semua sifat dan pensijilannya dari segi ketahanan, prestasi dan kebersihan, sambil mengembangkan pilihan estetiknya berkat penggunaan mineral premium dan penggabungan bahan kitar semula dalam komposisinya.

Untuk meneroka kempen baharu Silestone®, lawati,


Bosan Melihat Bilik Tidur Sendiri Setiap Hari? Mari Baca Artikel Untuk Mengetahui Cara Dekorasinya Menjadi Mantap

Bilik tidur adalah tempat kita beristirehat daripada penat menempuhi segala cabaran realiti atau dunia setiap hari. Tapi, tidur juga perlu menatap sesuatu yang tenang dan boleh menyebabkan anda sentiasa tidur lena. Oleh kerana, saya mencadangkan untuk anda, menghiasai dinding di dalam bilik tidur itu supaya ia dapat memberi energi yang positif untuk anda senang untuk tidur lena setiap. Kini, saya memulakan tentang beberapa idea untuk anda menghiasi dinding bilik tidur.

LUKISAN

Lukisan dapat memberi satu aura atau energi yang positif dan lukisan juga adalah salah satu hiasan bilik tidur yang sangat popular. Ini kerana, lukisan dapat menenangkan seseorang yang memandang lukisan tersebut dan apabila mereka berasa tenang, ia membuat mereka mengantuk dan terus lancar untuk tidur.

POTRAIT ATAU GAMBAR

Potrait dan lukisan ini sama sahaja fungsinya kepada bilik tidur kerana ia dapat memberi satu rasa yang tenang. Cuma, portrait ini ia lebih merasakan realiti atau wujud kerana gambar yang diletakkan itu berkemungkinan adalah gambar anda bersama pasangan anda sedang bergembira, gambar dengan keluarga yang penuh kesenyuman atau gambar-gambar semasa hari perkahwinan. Ini kerana, gambar-gambar seperti itu dapat memberi efek yang selesa kepada diri dan mudah untuk anda merasa tenang. Maka, bila sudah tenang fikiran, anda akan rasa sangat mengantuk dan dalam sekelip mata, anda akan terus tidur.

PELEKAT DINDING

Pelekat dinding juga adalah kaedah terbaik untuk menghiasi ruang tanpa mengecatnya. Ia boleh mengubah mana-mana persekitaran, dan ia juga mudah untuk dialih keluar dan diganti jika anda ingin mengubah keadaan semula. Tapi, pastikan pelekat dinding yang digunakan, mempunyai imej yang positif atau perkara-perkara yang dapat memberikan diri anda selesa dan tenang.

Secara kesimpulannya, untuk tidur, kita seharusnya dalam keadaan yang tenang dan selesa. Jikalau permikiran anda serabut semasa hendak tidur, ia boleh membuatkan sukar untuk tidur dan boleh mengakibatkan insomnia.

Cuaca sekarang amat panas dan tidak menentu. Kadangkala waktu malam pun boleh berpeluh. Menurut sumber ramalan cuaca fenomena taufan Lan yang menyebabkan cuaca di Semenanjung Malaysia menjadi panas terik sehingga suhu 34 darjah celsius.
Jadi, untuk menghadapi cuaca panas terik ini, anda boleh cuba ‘trick’ utnuk sejukkan ruang kediaman ini walaupun tanpa penghawa dingin.

1. Letak bantal kecil dalam peti ais
Anda boleh dapatkan jenis pad bantal kecil in di pasaran. Kegunaannya anda hanya perlu isikan air dan letak di dalam peti ais, kemudian keluarkan ia apabila hendak menggunanya. Jika terlalu sejuk, anda boleh balutkan bersama tuala.

2. Letak kipas sebelah tingkap.
Tujuan letakkan kipas berdekatan dengan tingkap adalah untuk mengeluarkan udara panas yang terkumpul di dalam bilik dan menyerap udara segar dari luar masuk ke ruang bilik.

3. Letakkan kain basah pada kaki
Kaedah paling mudah untuk sejukkan diri anda apabila terasa panas di rumah, adalah dengan melekakan kain basah pada kaki anda. Atau anda hanya perlu merendam kaki ke dalam air sejuk dan duduk berehat.

4. Gunakan Pelembab Udara atau ‘Humidifier’
Pelembap udara boleh didapati di mana-mana pusat membeli belah, ia boleh menambahkan kelembapan udara dengan titisan-titisan wap airnya. Jadi boleh letak di bilik tidur ataupun di ruang tamu.

5. DIY penghawa dingin
Bekukan air botol semalaman. Apabila panas, ambil dan letak di lantai betul-betul di bawah kipas siling ataupun letak ais tadi dihadapan kipas meja. Buka kan kipas dan anda akan rasa angin kipas sejuk seperti ‘air-cond’. Untuk air botol kekal beku, tabur sedikit garam ke atasnya.

Setiap kali sebelum nak pergi bercuti, perkara pertama yang kita akan lakukan adalah menempah tempat tinggal untuk didiami sepanjang percutian. Terdapat beberapa jenis pilihan tempat menginap seperti hotel, butik hotel, hostel ataupun homestay.

Bagi anda yang travel dalam kumpulan yang besar dan mahu jimat, homestay lah pilihan yang paling tepat. Tapi hati-hati jangan sampai tersalah pilih kerana ada yang indah khabar dari rupa. Jadi pastikan anda melakukan research terlebih dahulu sebelum menempah destinasi percutian bersama keluarga.

Dalam posting kali ini IMPIANA ingin kongsikan ciri-ciri homestay yang baik :

HARGA YANG KOMPETITIF
Homestay yang menawarkan perkhidmatan pelancongan alternatif dengan kadar harga yang kompetitif dan berpatutan sering menjadi pilihan pengunjung.

LOKASI YANG STRATEGIK
Lokasi yang terletak jauh dari pencemaran tetapi dalam masa yang sama juga mempunyai akses kepada pengangkutan dan kemudahan awam.

KEMUDAHAN ASAS
Mempunyai kemudahan asas yang lengkap iaitu bilik tidur yang mencukupi dan selesa, bilik air yang bersih, ruang makan dan dapur yang lengkap selain item-item kecil lain yang juga penting seperti tuala, ubat nyamuk, alatan memasak dan makan.

KEBERSIHAN
Kawasan persekitaran rumah perlulah bersih dan bebas dari sampah sarap yang menjadi tempat pembiakan nyamuk, lalat atau serangga lain.
Sistem pembuangan air dan perparitan yang baik juga merupakan bonus.

KESELAMATAN
Keselamatan fizikal rumah dan persekitaran dalam keadaan baik dan selamat.
Langkah-langkah keselamatan seperti pencegahan kebakaran perlulah juga diambil kira oleh pemilik.

Risau tikar getah asyik menggelembung dan koyak. Apa kata kita tukar guna cat epoxy. Ramai kata, cat epoxy ni perlu upah kontraktor untuk dapatkan hasil yang kemas. Sebab jenis cat ni bukan boleh pakai sapu je. Perlu tertib dan tak boleh salah langkah.


13 Khasiat Bayam Brazil, Mengekalkan Awet Muda Dan Bagus Untuk Ibu Mengandung

Bayam berazil atau dikenali dengan nama bayam sissol/samba lettuce / poor mans’s spinach antara sayuran yang paling mudah ditanam dan cepat membiak. Namun hakikatnya terdapat rahsia disebalik sayuran hijau berdaun kerinting ini. Menurut salah satu artikel di dalam Website majalahsains.com, terdepat beberapa khasiat bayam brazil terhadap kesihatan

1. Bayam brazil mengandungi enzim yang berupaya membantu melawan kanser.
2. mengekalkan kesihatan mata
3. Membekalkan vitamin K dan juga menguatkan tulang.
4. Bagi mereka yang ingin berdiet, bayam brazil antara sumber makanan rendah karbohidrat dan lemak
5. Selain itu, spesis sayuran yang terdiri di dalam golongan bayam brazil ini membantu meningkat sistem imunisasi badan
6. Membantu sistem penghadaman
7. Mengelak masalah sembelit
8. Membantu melancarkan darah
9. Mencegah anemia
10. Mengatasi masalah gusi
11. Nutrisi yang baik untuk pembesaran
12. Mengekalkan stamina
13. Mengekalkan kesihatan mulut dan mengikat kalsium.
14. Mencegah penuaan pra matang dan mengekalkan awet muda
15. Bagi wanita yang hamil pula, pengambilan Bayam Brazil dapat mengekalkan kesihatan ibu mengandung (Leonardo et al., 2014).

Umum tahu anai-anai adalah sejenis serangga yang memang tidak di gemari dan di geruni kerana ia bukan sekadar memakan struktur binaan kayu malah mampu mengancam tanaman. Tapi tak sangka pula, pekebun-pekebun di Thailand ada yang menggunakan tanah atau busut anai-anai untuk tujuan pertanian.

Apa yang ada dalam tanah busut anai-anai ni? tanah dari busut anai-anai mengandungi humus yang tinggi. Sebab itu, banyak cendawan suka tumbuh di kawasan busut. Jadi secara tidak langsung ia mampu meningkatkan keperluan bakteria baik dan menyuburkan tanah. Tapi anda hanya boelh guna busut anai-anai yang telah ditinggalkan. Kalau yang masih berpenghuni digunakan, khuatir ada telur dan lava yang masih hidup. Silap-silap, hal lain yang akan berlaku pula.

Adakah tanah busut anai-anai perlu dicampurkan di dalam media tanaman? Tak, ia perlu dijadikan sebagai booster tanaman dan ini bahan-bahan yang diperlukan:

Bahan-bahan:

500gm tanah busut sanai-anai
5-6 kg nasi (kalau yang dah basi pun boleh)
200 liter air tanpa klorin

Cara-cara:

1. Hancurkan tanah busut menjadi partikel yang lebih kecil untuk lebih mudah di perap

2. Campurkan ketiga-tiga bahan sehingga rata dan perap dalam bekas kedap udara di kawasan yang redup selama 7 hari

3. Selepas 7 hari, satu lapisan putih akan terbentuk, ini menunjukkan proses perapan telah berjaya.

4. Tapis kan semua bahan dan ambil airnya sahaja

5. Cara untuk digunakan adalah dengan mencampurkan 1 liter air perapan tanah busut bersama 10 liter air tanpa klorin dan sembur pada permukaan tanah.

Bactocera spp atau lebih dikenali sebagai lalat buah merupakan perosak utama buah-buahan yang terdapat di laman rumah anda terutamanya mangga. Lalat buah boleh membiak dengan kadar yang cepat. Kitaran hidup lalat buah adalah sekitar dua hingga tiga hari untuk telurnya menetas kemudian akan menjadi larva selama lapan hingga sepuluh hari berikutnya. Larva tersebut kemudiannya akan bertukar menjadi kepompong dan akhirnya menjadi lalat buah dewasa dalam masa sepuluh hari.

Serangan lalat buah akan tertumpu kepada buah yang hampir matang. Larva lalat buah akan memakan isi buah yang manis dan lembut dan membuat terowong lalu akan meninggalkan tahi yang kehitaman di sekitar terowong yang telah terbentuk di dalam buah. Buah yang diserang perlu segera dibuang kerana ia boleh menjadi lokasi pembiakan untuk lalat dewasa lain dan boleh menyebabkan ia merebak ke buah lain.

Untuk mengelak masalah ini dari berlaku, kawalan berkala perlu dilakukan. Cara mudah untuk mengatasi masalah ini adalah melalui pemantauan dan pemasangan perangkap. Basahkan kapas dengan menggunakan Methyl eugenol dan letakkannya di dalam bekas yang digantungkan pada pokok mangga. Ia membantu untuk menarik minat lalat buah jantan untuk masuk ke dalam bekas tersebut. Letakkan juga bahan kimia atau racun serangga di dalam balang tersebut untuk membunuh lalat buah yang singgah ke dalam balang tersebut. Periksa bekas perangkap setiap bulan untuk memastikan kapas yang digunakan sentiasa basah dan tambahkan kuantiti racun serangga di dalamnya. Sebagai perlindungan, balut buah yang berusia lapan minggu untuk menggelakkan dari lalat buah bertelur.


Pokok Hiasan Lebat Berbunga, Siram Setiap Hari Dengan Baja DIY Campuran Tiga Bahan Ini

Pokok hiasan lebat berbunga, siram setiap hari dengan baja DIY campuran tiga bahan. Kalau ada pokok-pokok bunga di halaman rumah pasti nampak berseri. Namun adakalanya pokok-pokok hiasan yang ditanam tidak mengeluarkan bunga. Hanya banyak daun sahaja.

Sudah berbagai jenis baja digunakan, hasilnya tetap mengecewakan. Baja adalah bahan yang mengandungi unsur pemakanan tumbuhan yang dibekalkan secara langsung kepada tanah bagi pertumbuhan tanaman. Maka sebab itulah baja yang sesuai mampu menjadikan pokok-pokok hiasan hidup subur dan mengeluarkan bunga dengan banyak.

Melalui satu hantaran dilaman Facebook yang dikongsikan oleh Nurul Shima melalui grup Berkebun Tepi Rumah, berikut dikongsikan cara membuat sendiri baja bagi menggalakkan pertumbuhan pokok bunga. Bahan yang digunakan pun tidak banyak dan kosnya juga tidak mahal.

BAHAN:

1 botol Yakult
2 biji telur ayam
Botol air mineral (500 ml)

LANGKAH DEMI LANGKAH:

1.Campurkan semua bahan. Kacau rata hingga sebati.

2. Masukkan ke dalam botol air mineral 500 ml.

3. Peram selama tiga hari paling minimum. Lebih lama diperam lebih baik.

4. Apabila hendak digunakan, goncang terlebih dahulu bahan-bahan yang telah diperam dalam botol air mineral tadi biar semua bahan jadi sebati.

5. Tuangkan ke dalam baldi yang diisikan dengan dua liter air.

6. Siram pada batang pokok sahaja.

Hasilnya dapat dilihat dalam tempoh dua hingga tiga minggu selepas pokok-pokok bunga disiram dengan baja ini. Putik-putik bunga akan keluar dan pokok bunga akan berbunga dengan lebat.

Citarasa setiap individu itu tidak sama serta berbeza dan mungkin ada di kalangan anda yang lebih gemar untuk memiliki kediaman jenis ‘high-rise’ sebagai pilihan.

Namun, sebelum anda membuat keputusan untuk memiliki kediaman di tingkat tinggi, anda wajib mengetahui kebaikan dan keburukannya serta mempertimbangkan beberapa perkara penting yang lain.

Kebaikan Rumah ‘High-Rise’

Kediaman seperti kondominium dan apartmen kebiasaannya dilengkapi dengan pelbagai kemudahan seperti dewan serbaguna, surau, kolam renang, gimnasium, gelanggang badminton, suana, taman permainan dan sebagainya.

Bukan itu sahaja, kesemua kemudahan yang disediakan boleh diguna pakai bersama seluruh penduduk dalam satu bangunan yang sama.

Jika anda bandingkan kondominium mewah dengan rumah bawah, anda mungkin akan dapati harga kedua-duanya hampir serupa bergantung pada faktor seperti kemudahan, lokasi dan saiz.

Namun rumah ‘high-rise’ yang sememangnya diketahui umum jauh lebih murah berbanding ‘rumah landed’ dan boleh menjadi pelaburan yang bijak bagi pembeli rumah kali pertama.

Di segi ketenangan hidup untuk anda dan orang tersayang, kediaman ‘high-rise’ biasanya dilengkapi ciri kawalan keselamatan yang kukuh seperti berpagar dan berpengawal

Jika anda memilih pemajuan yang lebih mewah, anda akan menikmati ciri tambahan seperti kunci pintar, kad kemasukan ke lif dan aras serta pemantauan kamera litar tertutup (CCTV).

4.Pulangan sewa beli

Biasanya tiada masalah mendapatkan penyewa terutama sekali di kawasan bandar yang ramai penduduk dan berhampiran dengan institusi pengajian tinggi.

Keburukan Rumah ‘High-Rise’

1.Kumpulan wang penjelas dan yuran penyelenggaraan

Kemudahan yang ada di kebanyakan pemajuan ‘high-rise’ itu nyata bukannya percuma.

Jadi, anda juga perlu menyediakan wang untuk penyelenggaraan jangka masa panjang di kawasan umum dan kos baik pulih bangunan yang diperlukan (kumpulan wang penjelas).

2.Berstatus Komersial

Sesetengah rumah jenis kondominium atau apartmen sebenarnya hartanah berstatus komersil. Ini bermakna kadar utilitinya lebih tinggi berbanding rumah yang berstatus kediaman.

Anda juga mungkin dikenakan cukai perkhidmatan (Sales and Services Tax – SST) untuk perkhidmatan yang disediakan oleh Perbadanan Pengurusan (MC) atau Badan Pengurusan Bersama (JMB) bangunan anda.

3.Saiz Kediaman

Rumah kondominium dan apartmen biasanya lebih kecil berbanding ‘rumah landed’. Mereka yang ingin berkeluarga mungkin merasakan ruang yang ada sedikit terhad atau sempit.

Sesetengah pemajuan berkepadatan tinggi menempatkan banyak unit-unit kecil di dalam satu aras. Ini sudah pasti boleh membuatkan anda merasa lebih sempit.

Hidup di kediaman ‘high-rise’ biasanya ada kekangan, umpamanya peraturan ketat yang melarang anda memelihara binatang, ruang parkir yang terhad dan masalah kebisingan.

Sumber: PropertyGuru Website

Peribahasa ini sangat sinonim dengan kehidupan kita seharian kan. Ini bermakna ceruk mana pun kita duduk, selagi ada sumber makanan, semut akan datang. Plastik makanan nak-nak gula yang belum buka pun semut boleh masuk.

Kita pun beli lah bekas kedap udara yang mahal-mahal untuk simpan gula. Tiba-tiba terlupa nak tutup pulak kan.. dah ada road tour baru untuk semut. Macam-macam produk dah digunakan untuk mencegah dan menghapuskan semut. tetapi masih tidak berjaya. Kenapa perkara ini berlaku?

1. Semut dapat kesan sisa makanan terutamanya gula walaupun saiz nya hanya sebesar habuk.

2. Semut akan merembeskan bahan kimia untuk satu perjalanan yang baru. Jadi apabila ada makanan yang di kesan, semut akan pulang ke sarang dan inform koloni dia. Nanti ramai-ramai semut ke tempat makanan yang baru dijumpai tadi dengan menggunakan laluan yang telah ditinggalkan kesan kimia.

3. Anda tak musnah atau ambil tindakan terhadap semut yang kelihatan berseekoran. Tahu tak, sebenarnya mereka sedang mencari makanan baru untuk dijamu koloni. lain kali. musnahkan segera.

4. Segera musnahkan koloni semut yang dijumpai. Kalau tidak, jumlah koloni bakal berkembang biak pulak kalau tindakkan segera tak diambil.

Untuk membanteras semut di dalam rumah, anda boleh cuba resepi yang dikongsikan oleh yatieimra di Facebooknya

Bahan-bahan:

¼ cawan cuka putih
1¼ cawan air paip
1-2 sudu makan sabun pencuci pinggan

Cara-cara:
Campurkan semua bahan, masuk dalam botol spray.

Cara menggunakan spray:

1. Spray di kawasan laluan semut secara kerap. Memang lepas spray, kimia yang dihasilkan oleh semut akan hilang, tapi semut akan hasilkan laluan lain.

2. Membersihkan sisa makanan tumpah. Cuka boleh hilangkan bau ‘manis’ gula, gabungan cuka & sabun pulak menanggalkan minyak.

3. Jadikan semburan untuk mencuci dapur seleaps amsak.

4. Bersihkan kulat/kulapuk pada dinding/perabot. Spray & lap je (boleh tambah cuka kalau kulat tebal sangat).

5. Spray secara konsisten untuk hapuskan rumput liar di halaman rumah (untuk kesan yang lebih cepat, tambah sukatan cuka ½ cawan lagi. Kalau pekat sangat bukan setakat rumput, tanaman pn boleh mati kalau terkena)

6. Boleh juga digunakan untuk mop lantai. Boleh cairkan lagi dengan tambah 5 lagi bahagian air. Boleh tambah pencuci lantai kalau nak wangi. Gandakan sukatan untuk kuantiti yang banyak & gunakan air panas untuk lebih efektif.

Sumber: https://www.facebook.com/yatieimr

Terdapat banyak kegunaan kelapa parut tetapi malangnya, kelapa parut yang dibiar lama dalam suhu bilik tidak boleh tahan lama. Jadi, setiap kali nak guna baru boleh beli. Itu pun tak boleh tangguh-tangguh kerana takut kelapa parut yang dibeli tadi basi.

CARA SIMPAN KELAPA PARUT AGAR TAHAN LAMA :

1. Letakkan kelapa parut di dalam loyang

2. Taburkan dan gaul garam pada parutan kelapa hingga rata
Fungsi garam adalah agen yang bertindak sebagai anti pereputan
3. Masukkn loyang ke dlm kukusan yg telah di panaskan

4. Kukus selama 15 minit
5. Biarkan sehingga sejuk dan masukkn ke dlm plastik

6. Simpan di dlm peti ais bahagian sejuk beku

7. Kukus semula bila hendak menggunakannya


Untuk Newbie Wajib Lakukan 6 Perkara Mudah Ini Sebelum Mula Tanam Sayur

Berkebun merupakan salah satu aktiviti yang menyeronokkan kerana kita berhubung dengan persekitaran semula jadi. Namun tidak bagi mereka yang mempunyai ruang yang amat terhad terutamanya yang mendiami rumah jenis apartmen. Namun itu bukanlah halangan, berkebun dengan menggunakan bekas seperti botol plastik terpakai, polybag, pasu dan sebagainya adalah penyelesaian bernas. Selain mudah diselenggarakan, ia tidak membataskan anda untuk menggayakan tumbuhan berpasu mengikut konsep dan kehendak yang cuba ditampilkan.

Selain menyediakan persekitaran hijau, berkebun dengan menanam sayur-sayuran adalah alternatif terbaik buat warga kota. Selain dapat menyediakan sendiri bekalan sayuran untuk masakan, ia secara tidak langsung menjimatkan kos barang dapur yang semakin menjerat saban hari. Jika anda baru ingin berjinak-jinak menanam sayur, ini apa yang perlu anda ikuti dan lakukan.

Enam perkara ini perlu dikenal pasti sebelum sayur mula ditanam.

Pastikan ruang yang bakal diletakkan pasu menerima pengamatan cahaya mencukupi. Hal ini penting untuk memastikan tanaman yang bersesuaian dengan persekitaran ruang tersebut. Ia merupakan salah satu langkah penting untuk memastikan sayur yang ditanam membesar dan mengeluarkan hasil yang optimum. Selain itu juga, pastikan lokasi yang telah dipilih mempunyai sumber air yang berhampiran bagi memudahkan anda melakukan penyiraman.

Setelah mengenal pasti lokasi, langkah seterusnya adalah menentukan tanaman yang bersesuaian dengan pengamatan cahaya yang diterima di kawasan tersebut. Setiap jenis tanaman memerlukan kadar penjagaan yang berbeza. Untuk permulaan, anda digalakkan untuk menanam bayam dan kangkung kerana ia amat mudah ditanam dan cepat dituai. Jika kelihatan bayam atau kangkung yang ditanam memanjang dan tidak berdaun lebat, ini menunjukkan kawasan tersebut kurang penerimaan cahaya.

Perkara utama yang perlu dititik beratkan dalam pemilihan bekas tanaman adalah sistem pengairan. Pastikan bekas yang dipilih mempunyai lubang saliran untuk mengeluarkan lebihan air siraman kerana akar tumbuhan berpasu tidak tahan kepada masalah air bertakung. Ia antara punca utama yang menyebabkan tumbuhan mati. Selain itu, pilih saiz bekas mengikut keperluan tumbuhan apabila sampai usia matang. Ia penting bagi mengelakkan masalah kepadatan akar atau pokok di dalam bekas yang bakal ditanam kelak.

Pastikan pembajaan dilakukan secara berkala. Untuk bekas tanaman yang perlu menjalani proses tanaman semula, gaulkan medium tanaman berpasu dengan baja kerana keperluan nutrien sedia ada telah berkurangan. Anda digalakkan untuk menggunakan baja organik atau sediakan sendiri baja kompos dari sisa buangan dapur.

Gunakan medium tanaman yang ringan dan mempunyai sistem saliran yang baik untuk tanaman berpasu. Penggunaan medium kompos seperti dari sabut kelapa amat disarankan kerana selain berfungsi sebagai medium tanaman ia juga berupaya membekalkan sumber nutrien kepada tumbuhan.

Kenal pasti kadar penyiraman yang diperlukan oleh tumbuhan sebelum ditanam. Susun atau letakkan tumbuhan anda mengikut kategori keperluan siraman untuk memudahkan penyelenggaraan. Kebiasaannya sayuran berbatang lembut seperti kangkung dan bayam memerlukan air yang banyak. Oleh itu, pastikan penyiraman dilakukan secara berkala mengikut keperluan tumbuhan.

Kulit pisang mengandungi kadar potasium yang tinggi. Ia berupaya menjadi booster dalam menggalakkan penghasilan bunga yang banyak. Cara penghasilanya tak rumit dan tak perlukan bahan yang banyak. Nak tahu cara penghasilannya, cuba tengok video ni

MSG atau Monosodium glutamate yang terkenal di Malaysia adalah dari jenama Aji-no-moto. Sejak dulu lagi memang telah banyak dibahaskan mengenai kegungaan aji-no-moto sebagai baja perangsang tanaman. Namun menurut kajian, penggunaanya secara berterusan amat tidak digalakkan kerana berupaya memendikkan usia tanaman. Penggunaan yang ideal adalah di peringkat awal untuk menggalak tanaman. Berikut     resepi baja dan hormone yang boleh dihasilakn dari aji-no-moto:

FORMULA PENGGALAK TANAMAN

Sesuai digunakan untuk semua jenis tanaman yang masih muda dan belum matang. Ia mambantu menggalakkan tumbesaran

Bahan-bahan:

1 sudu teh Monosodium glutamate
1 Sudu besar cuka kayu
5 liter Air tanpa klorin

Cara-cara:
Letakkan kesemua bahan di dalam botol dan goncangkan sehingga rata. Semburkan campuran pada keseluruhan pokok

FORMULA EM (PHOTOSYNTHETIC MICROORGANISMS)

Bahan-bahan:

1 biji telur
1 sudu makan sos ikan
1 sudu teh monosodium glutamate
1 botol air tanpa klorin

Cara-cara:
Pukul telur sehingga kembang di dalam mangkuk dan tambahkan MSG dan 1 sudu sos ikan. Kacau rata. Setelah semua bahan yang dikacau telah rata, masukkan air dan goncang. Semburkan bahan campuran pada keseluruhan daun

BAJA PENGGALAK BUNGA DAN BUAH

Bahan-bahan:

1 Sudu Kecil monosodium glutamate
1 Sudu teh Monosodium glutamate
20 liter air tanpa klorin
10cc EM  (photosynthetic microorganisms)

Cara-cara:

Larutkan semua bahan dan semburkan pada bahagian daun untuk menggalakkan penghasilan bunga yang banyak dan cepat. Dalam tempoh 1-2 minggu, pokok mula menghasilkan bunga. Manakala untuk semburan di permukaan medium tanaman, ia membantu menyuburkan medium tanaman

10x ganda ruang tanaman
Setiap menara memperuntukkan ruang 4.6 kaki. Kebiasaannya, saiz ruang tersebut hanya seusia untuk 16-30 sayur jenis berbatang. Namun dengan membina 6 tingkat menara tanaman ini, anda berupaya tanam 90-130 tanaman dalam satu masa

Jimat air
Siraman hanya perlu dilakukan sekurang-kurangnya 2 kali seminggu. Disebabkan tanah dalam menara yang dalam, ia berupaya menyimpan air dalam tempoh yang lama dan dapat elak disejat air secara cepat. Secara tidak langsung ia mengurangkan bil air

Mudah diselenggara
Teknik tanaman menara ini sangat mudah diselenggara. Jika teknik tanaman tradisional yang mendatar menuntut anda mencangkung untuk tujuan menuai dan merumput, menara tanaman ni hanya perlu anda selenggara secara berdiri.


Jangan Terus Buang! Pewangi Gel Yang Telah Kering Masih Boleh Digunakan Lagi

Anda mempunyai pewangi gel seperti ini, tidak kisah apa jenis jenama pun di rumah tak? Boleh dikatakan, hampir semua orang pernah ada mempunyai pewangi gel yang seperti ini di rumah.

Mungkin ada juga segelintir di kalangan anda yang terus membuang pewangi gel ini setelah ia kering dan habis digunakan. Tetapi tahukah anda, pewangi gel yang telah kering ini masih boleh digunakan lagi dengan beberapa langkah mudah yang boleh anda lakukan.

Pasti ramai yang ingin tahu bagaimana cara-cara untuk melakukannya. Jangan bimbang, caranya mudah sahaja! Mari IMPIANA kongsikan bersama anda.

Langkah 1 – Kumpulkan semua pewangi gel yang telah kering dengan jenis bauan yang sama.

Langkah 2 – Kemudian, bahagian pewangian gel yang telah kering itu dipotong kecil dengan menggunakan pisau atau gunting.

Langkah 3 – Letak dan susun cantik-cantik dalam cawan kaca kecil.

Langkah 4 – Akhir sekali, tambahkan sedikit air ke dalam cawan tersebut. Mudah bukan?

Setelah siap, anda boleh letakkan cawan tersebut di mana-mana sudut dalam ruang rumah misalnya di singki bilik air, tandas, dapur dan sebagainya. Memang konfirm satu rumah akan berbau wangi nanti.

Foto: Carian Facebook

Harga hand-sanitizer bukan sahaja makin meningkat, malah kehabisan stok. Tidak kurang juga ramai yang mengambil kesempatan ini untuk menjual hand-sanitizer secara atas talian. Kita yang terdesak pun beli, tanpa mengambil kira kandungannya sahih atau tidak.

Seperti perkongsian artikel sebelum ini, cucian menggunakan sabun dan air adalah lebih berkesan mencegah jangkitan wabak COVID-19. Hand-sanitizer alkohol ni digunakan apabila terdesak sahaja. Tapi, ada berita baik untuk anda yang ada sumber daun sirih.

Melalui perkongsian SURYA.co.id, Ketua departemen Farmasetika Fakultas Farmasi Unair, DR Retno Sari MSC APT bahawa pembuatan hand-sanitizer tanpa alkohol dan etanol telah digunakan ketika berlakunya penyebaran selsema burung 2006.

Cara hasilkan hand-sanitizer ekstrak daun sirih

Bahan-bahan:
50gm daun sirih
200ml air bersih
satu sudu jus limau nipis/lemon

Cara-cara:
1. Cuci bersih daun sirih, kemudian tos dan keringkan dari air
2. Potong kecil daun sirih
3. Didihkan 200ml air
4. Masukkan 50gm daun sirih ke dalam air yang sedang menggelegak
5. kukus daun sirih tadi selama 30 minit dengan api kecil
6. Selesai, saring dan masukkan ke dalam botol
7. Masukkan jus limau nipis ke dalam air sirih dan goncang sebati (jus limau nipis digunakan untuk mengurangkan aroma sirih dan bagi mengelak air menjadi keruh untuk tempoh 2-3 hari)

Impiana pasti ramai yang bersetuju bahawa peti sejuk antara peralatan elektrik yang wajib ada dalam sesebuah rumah. Kalau tak ada peti sejuk jawab nya hari-hari lah nak shopping barang yang di masak.

Tapi, peti sejuk pun bukan boleh pakai sumbat je tanpa dibersihkan. Kalau perkara ini terjadi, peti sejuk anda akan menjadi tempat pembiakkan bakteria. Sebaiknya, peti sejuk harus dibersihkan seminggu sekali. Paling tidak pun 1 kali sebulan.

Untuk memastikan peti sejuk anda sentiasa kemas dan bersih, ini perkara yang anda perlu lakukan:

1. Simpanan dalam bekas
Gunakan sama ada bekas tertutup atau bakul untuk simpan barang di dalam peti sejuk. Susun mengikut kategori atau jenis barang. Bila dah susun ikut bekas, ia bukan sahaja nampak tersusun malah memudahkan anda untuk mengambil barang

2. Botol perah
Simpan sos, mayonis, kicap dan sebagainya di dalam botol perah atau botol sos. Nak cantik, guna botol design yang sama dan jangan lupa labelkan

3. Kurang kan bahan buangan
Semua rumah akan hadapi masalah ini. Sedar-sedar je makanan yang disimpan dalam peti sejuk dah luput. Alahai ruginya. Sebab tu impiana cakap peti sejuk perlu diselenggarakan setiap minggu. Salah satu punca nya adalah untuk mengatasi masalah ini. Oleh itu, sediakan satu bekas khas yang menempatkan makanan yang hampir luput tarikh Atau mempunyai tempoh guna yang pendek. Jadi, anda boleh pastikan makanan tersebut perlu dihabiskan segera

4. DIY pencuci
Dah alang-alang mengemas peti sejuk tu, apa kata kita cuci sekali. Tapi nak cuci peti sejuk, tak boleh guna pencuci yang mempunyai bahan kimia. Ia akan mencemarkan makanan anda. Jadi sebaik nya kita DIY sendiri sabun pencuci peti ais tu.

5. Label
Bila dah ada label dalam peti sejuk tu, baru anda tahu kat mana barang-barang tersebut perlu disusun atau diletakkan.

6. Peti sejuk berkilat
Kebiasaanya, peti sejuk dibina manggunakan keluli tahan karat pada bahagian luar nya. Untuk pastikan permukaan luar peti sejuk anda sentiasa berkilat, boleh guna campuran Baby oil yang dilapkan pada seluruh permukaan besi. Ia bukan sekadar nampak berkilat, malah mampu mencegah berlakunya karat pada permukaan kelili peti sejuk anda.

Tiada apa yang lebih memberi kepuasan di hati selain melihat ruang kediaman indah dihias dengan air tangan sendiri. Bukan harga jadi taruhan apatah lagi perabot mewah bergemerlapan. Sederhana itu bagaikan satu ramuan mujarab menghias kediaman ruang terhad. Ruang dihias bukan untuk menunjuk-nunjuk tetapi satu persembahan kasih sayang untuk seisi keluarga. IMPIANA ke apartmen unik dengan dua kamar beradu jadi taruhan untuk pemiliknya melakar kreativiti menata hias dengan sepenuh hati.

Melangkah masuk ke kediaman pasangan suami isteri ini, Azman Ahmad dan Augustina Early, mata umpama dijamu dengan sentuhan seni yang tidak berkesudahan. Ruang tamu yang mempunyai keluasan sekitar 10 kaki + 20 kaki di dominasi dengan ilham hitam putih. Pandangan mata dengan pantas mendarat ke arah visual besar yang memainkan peranan sebagai feature wall ruang tamu. Menurut tuan rumah, visual tersebut disiapkan oleh pelukis muda Harith Daniel iaitu anak saudara Azman sendiri. Merupakan eksperimen sulung beliau dan kerja-kerja melukis mengambil masa hampir seminggu untuk disempurnakan.

“Saya merasakan perlu ada satu visual yang ringkas tetapi menarik menjadi pemancing mata di ruang ini. Tetapi bukan kertas dinding atau gambar. Saya mahukan sesuatu yang lebih dalam impaknya pada ruang tetapi tampil harmoni. Anak saudara saya memberi beberapa idea tetapi kami sepakat mahukan pemandangan ringkas, lorong di deretan kedai yang mempunyai satu nilai estetika tersendiri, ” ujar Augustina.

Lakaran perspektif itu juga diberi sentuhan minima hitam dan putih. Ini bertujuan agar elemen garisan yang ada memberi kesinambungan dengan idea hias ruang utama secara keseluruhan. Azman sendiri tidak menyangka, sentuhan mural yang bersaiz 10 kaki x 9 kaki tinggi memberi impak yang luar biasa pada ruang. Harmoni pula dengan hiasan kraf lain yang dibuat sendiri oleh tuan rumah.

DUA KAMAR DIHIAS MOLEK

Sederas masa berlalu, anak-anak mula membesar dan sudah bijak membuat keputusan juga cita rasa. Augustina menyatakan, sejak kecil lagi suaminya mahu ruang kamar bakal cahaya mata mereka bertemakan ‘Rock Star’. Jadi tidak hairan kamar anak-anak dicat hitam dan hiasan dinding seperti perkataan ‘Rock Star’ dibuat sendiri dengan kotak sarapan kepingan jagung. Begitu juga rak yang diperbuat daripada skate board yang bertindak sebagai para-para dan papan luncur tersebut juga masih boleh digunakan. Antara hiasan lain yang menarik perhatian sudah pasti kraf gantungan gitar yang diperbuat daripada kertas berkilat. Di sekitar katil dua tingkat ini juga dihias dengan beberapa hasil ilham Augustina seperti bekas menyimpan permainan kecil yang comel dan unik.

Melihat biasan kamar beradu utama pasangan ini, hati bagaikan teringat rona denim dimamah masa. Sesuai benar dengan elemen kreatif yang begitu banyak menghiasi ruang. Hasil usaha tangan dan minda Augustina. Menurut Azman, mereka telah mencampurkan cat biru muda bersama putih agar warnanya lebih nampak berkrim dan lain daripada yang lain. Usaha dan kreativiti pasangan ini ternyata mendapat hasil yang begitu luar biasa moleknya. Apatah lagi apabila ruang disimbahkan dengan pencahayaan semula jadi dan perhiasan rona sedondon serta bunga mawar buat pembangkit seri. Dari bangku yang merangkap meja sisi, botol perhiasan, perhiasan dinding, bekas serba guna ala beg kertas dengan corak bulu mata, semua dibuat sendiri oleh wanita yang mempunyai darah campuran Filipina ini.


DIY Tampal Pintu Kayu Yang Pecah Atau Berlubang. Jimat, Tak Perlu Beli Pintu Baru

Boleh jadi kena benda tajam, pintu kayu di rumah pecah atau berlubang. Nak beli baru, bahagian yang pecah dan berlubang mungkin kecil. Tak berbaloi pula. Ataupun mungkin kita beli kediaman lama, yang pintunya begini keadaannya.

Rumah baru kami ada 4 pintu utama dan semua pintu ada pecah-pecah. Nak tukar termasuk upah memang lari bajet, so kita DIY repair sendiri & nanti undercoat, kasi cat sekali jalan, insha-Allah.

Barang diperlukan :-

-Scrapper
-Kertas pasir
-Pisau
-PU Foam Spray
-Filler
-Self adhesive joint tape

Caranya

1. Kemaskan pintu berlubang pakai scrapper.

3. Lekat joint tape.

4. Apply wood filler.

5. Lepas kering, kemaskan dengan kertas pasir.

6. Dah boleh cat, settle.

Total repair 4 pintu Alhamdulillah tak sampai RM50 (tak termasuk cat la). Kalau tukar 4 pintu, mungkin lebih RM480 terbang termasuk upah install. Itu belum cat lagi, pintu plywood kosong warna kayu.

Semoga bermanfaat!

“Twinkle, twinkle, little star, how I wonder what you are, up above the world so high, like a diamond in the sky..” Jom hasilkan diy bantal bintang ini, ia amat sesuai dijadikan sebagai dekorasi di dalam bilik si kecil, bilik bacaan atau di hias di ruang tamu. Lebih besar saiz bintang lebih menarik hasilnya.

Anda Perlukan:

+Kos/Masa:  RM20 / 1 Jam

2. Pinkan kedua-dua lapis fabrik dengan jarum peniti supaya fabrik tidak bergerak ketika digunting.

3. Gunting mengikut bentuk dengan menganggar jarak sebanyak 1 cm sebagai basi jahitan. Bintang yang telah siap digunting.

4. Garisan yang dilukis tadi akan dijadikan panduan semasa menjahit nanti. Ini akan memudahkan proses menjahit.

5. Jahit sekeliling fabrik dengan jahitan lurus. Jahit mengikut garisan yang dilukis. Tinggalkan jarak sebanyak 10sm tanpa perlu dijahit sebagai ruang untuk diisi dengan loose polyester fiberfill.

Nota: Gunting disetiap lekuk  basi fabrik dengan bentuk V untuk memastikan bentuk bintang terhasil dengan cantik.

6. Terbalikkan fabrik dan kemaskan. Bentuk bintang akan elok kelihatan.

7. Masukkan loose polyester fiberfill sehingga penuh. Kemaskan dihujung bucu bintang.

8. Jahit bahagian yang terbuka dengan jahitan sembat atau jahitan sorok.

9. Bantal bintang sudah pun siap.

TIP IMPIANA

Bilik air adalah perkara pertama yang kita akan tengok dahulu apabila membeli sebuah rumah. Bilik air amatlah penting kerana di situ adalah tempat kita untuk menyuci kekotoran di badan kita malah di dalam badan kita. Akan tetapi, selalunya bilik air yang di rumah baru ni, nampak kelihatan bosan. Jadi, apa kata, saya memberikan cadangan kepada anda, bagaimana hendak mengdekorasikan bilik air dari kelihatan biasa menjadi sangat cantik dan mewah walaupun bilik air itu kecil dan sempit sekalipun.

Antara tips yang boleh membuatkan bilik air nampak sangat cantik dan lawa adalah, digalakkan untuk menggunakan warna pastel atau warna yang lembut dan juga meyusun atur segala benda di dalam tandas menjadi kemas. Ini kerana, susunan yang teratur dan warna cat dinding yang cerah, dapat membuatkan tandas menjadi lebih luas dan tenang.

Seterusnya, cara lain untuk mendapatkan ruangan yang luas dalam tandas, adalah dengan cara meletakkan ruang bahagian mandi di bucu bilik air dan menggunakan pintu yang berkaca.

Di samping itu, boleh juga anda menggunakan tab mandi yang berbentu segi tiga kerana ia lebih nampak lebih minimalis dan kemas.

Selain itu, Elakkan ada tab mandi yang berbentuk oval atau luas dan jakuzi kerana kedua-dua itu boleh mengambil banyak ruang. Apabila sudah banyak ruang di ambil, maka kita tidak ada idea atau peluang untuk meletakkan dekorasi yang lain.

Dan akhir sekali adalah menjadikan tema bilik air anda tema retro dan klasik. Ini kerana ia dapat memberi gaya mewah dan berkelas tinggi.

Dengan itu, selesai perbicaraan saya dalam memberi tips-tips yang tidak seberapa sangat tentang menghiasi bilik air. Saya harap tips ini dapat membantu kepada sesiapa sahaja yang ingin mendekorasi bilik air mereka.

Kalau simpan daging, ayam atau pun ikan, sebelum dimasak perlu nyah beku. Tapi, macam mana kalau kita nak gunakan sebahagian je dari bahan yang telah dibekukan? Kalau nak di nyah beku dan simpan semula, ia akan menjejaskan kualiti bahan tersebut.

Pernah tak puan-puan kalau nak masak keluar bahan mentah untuk dilembutkan semua 1 bekas padahal nak guna bukan semua pun. Kan senang kalau nak 1 keping, ambil jer sekeping walaupun dalam keadaan beku. Saya kongsi cara ni kalau boleh dimanfaatkan bersama. Cara ni boleh digunakan juga untuk daging, ayam, sotong, udang dan lain-lain

Susun daging mentah dalam piring jarak-jarak macam ni, masukkan ke dalam freezer untuk dibekukan. Untuk ayam, udang, sotong pun sama caranya.

Bila dah beku, bolehlah dileraikan dari piring. Saya guna piring nipis untuk mudah twist sikit, senang terpisah daging dari piring.

Bila dah terpisah dari piring, akan jadi sekeping-sekeping macam ni

Bolehlah masukkn ke dalam bekas. Ayam pun saya guna cara yang sama. Hasilnya begini la, kalau keluarkan dari freezer, daging akan jadi terpisah macam ni, jadi mudah untuk kita nak keluarkan berapa banyak yang nak gunakan tanpa perlu keluarkan semua dalam 1 bekas tu. Harap bermanfaat & memudahkan kita di dapur.


7 Idea Kreatif Elak Balkoni Jadi Tempat Sidai Kain

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!

Dapur yang bersih adalah sesuatu kenikmatan yang kita tak boleh nak abaikan tetapi alangkah bagusnya jika kita ada aksesori untuk barang-barang di dapur kita. Tambahan lagi, dalam memiliki dapur yang minimalis juga dapat membangunkan lagi dapur kita. Nak tahu aksesori apa yang bagus untuk dapur? Lihat di bawah ini.

BOTOL BUMBU PORTABLE

Botol bumbu portable ini adalah botol kecil yang bumbu tetapi ia juga boleh digunakan untuk menyimpan ekspres gula, garam atau lada. Maksud eskpres ini adalah dengan secara ringkas, boleh terus mengambilnya dan meletakkan dalam masakan atau minuman.

KANTUNG BUMBU

Kantung dan botol portable ini lain sedikit. Kerana ia diperbuat dari plastik bening dengan ada tempat gantungnya. Kantung ini selalunya di tampal atau digantungkan ke dinding.

LACI AJAIB

Ia disebut laci ajaib kerana laci ini dapat menyimpan barang dengan jumlah yang begitu banyak berbanding laci biasa. Apa yang lagi menarik adalah, lebih banyak barang disimpan lagi tersusun rapi dan mudah untuk mencari barang yang kita mahu.

Baiklah, itu sahaja aksesori dapur yang dapat saya kongsikan. Anda juga boleh mencubanya di rumah.

Tahu tak, anda boleh menukar warna bunga hydrangea? Hydrangea atau nama tempatannya lebih dikenali dengan nama Bunga Siti Zubaidah mempunyai jambangan bunga pelbagai warna dan saiz. Namun, Jenis yang sesuai untuk ditanam pada iklim tropika Malaysia adalah dari Hydrangea macrophylla

Pernah taka nda tertanya-tanya, kenapa bunga yang dihasilkan tidak sekata? ada yang biru, pink dan unggu walupun dari induk yang sama. Warna bunga hydrangea ditentukan oleh pH tanah dan paling menarik, anda boleh kawal rona bunga yang dihasilkan.

Bunga yang berwarna biru mudah di ubah ke warna pink. Namun sedikit sukar untuk bunga yang berwarna pink menjadi biru. Warna bunga boleh dikawal apabila pokok telah mencapai tempoh matang 2 tahun.

Antara langkah-langkah yang perlu anda lakukan adalah:
1. Periksa pH tanah anda

2. Untuk mendapatkan bunga berwarna biru, kadar pH perlu direndahkan dengan menambah sulfur atau tanah gambut pada permukaan tanah.

3. Untuk mendapatkan bunga yang berwarna pink, letakkan kapur pertanian pada permukaan tanah.

Tip: AWAS! pH di atas 7.5 akan mengakibatkan pertumbuhan tidak sesuai kepada tanaman dan boleh membunuh pokok hydrangea

Kedudukan hotel mewah adalah daripada 6000 kaki dari aras laut ini agak tersorok sedikit kerana untuk tiba ke sini pengunjung perlu melalui jalan khas yang bermula dengan mengambil selekoh ke kiri melalui Jalan ION Delement 1, Genting Highland. Di sepanjang perjalanan sejauh 2KM daripada jalan utama menuju ke lobi pengunjung akan dijamu dengan pemandangan hijau serta fasad hadapan yang megah tersergam indah bagaikan ‘aura mewah aras tinggi’ menyambut kehadiran tetamu hotel yang hadir.

Untuk pengetahuan anda, tidak kira tingkat berapa anda menginap, setiap masa anda akan melihat pemandangan bukit-bukau yang indah, jika ketika itu ianya dalam keadaan cuaca yang baik, tetapi kalau hujan anda hanya dapat melihat pergerakan kabus yang ditiup bayu gunung.

Berada di ketinggian pada atas 6000 kaki dari aras laut, isu utama adalah sejuk. Hotel mewah ini menyediakan kemudahan kolam renang untuk tetamunya terutama kanak-kanak dan tidak ketinggalan orang dewasa. Isu ini diatasi dengan kolam renang air panas. Pengunjung juga boleh manjakan diri di dalam kolam renang air panas dan rasai perbezaannya.

Tambahan lagi, kolam renang air panasnya bukan sahaja kolam renang biasa, ianya kolam renang tertutup tetapi menghadap pemandangan hijau secara terus kepada flora dan fauna yang hidup di aras tinggi mergastua Malaysia. Mandi air panas tambah pemandangan hijau, anda bayangkan sendiri.

Selepas penat berendam dan manjakan diri, pasti perut anda dambakan hidangan yang enak. Jangan gusar, hotel Grand ION D’Element menawarkan 4 jenis ruang makan eksklusif iaitu sebuah restoran yang menampilkan kepelbagaian hidangan tempatan serta antarabangsa yang mana mereka akan pastikan juadah sarapan, makan tengahari dan malam menjadi satu memori indah di Kembali Kitchen.

Penulis ingin menyentuh tetang konsep hiasan dalaman yang disediakan oleh pihak hotel kerana sebaik sahaja melangkahkan kaki ke dalam bilik penginapan, penulis tidak menoleh kepada susun atur perabot berikutan terleka dengan balkoninya yang luas serta pemandangan gunung-ganang yang amat memukau pandangan mata.

Hiasan dalamannya nampak simple dan seakan studio hotel yang lain tetapi apa yang membezakannya adalah kemudahan inroom dining yang ditawarkan amat memuaskan penulis. Katilnya yang empuk membuatkan rehat anda lebih bermakna tanpa penggunaan pendingin hawa kerana angin dari luar sudah cukup sejuk dan nyaman.

Apa yang penulis dapat simpulkan adalah, anda tidak perlu turn On remote penghawa dingin dalam bilik hotel, ini kerana ia sudah sedia sejuk. Tidur anda pasti lena tanpa gangguan dan segala keresahan yang melanda bakal hilang buat seketika.